
>>»STJERNEN«S  NYE   FORSIDE 
Som    læserne   vil   bemærke,,    fremtræder    »Stjernen«    i   en   ny 
skikkelse.  Det  er  broder  Frode  Bjørn  i  Horsens,  som  på  redak- 

itionens  opfordring  har  givet  udkast  og  tegning  til  den  nye  for- 
side, som  vi  er  sikre  på,  at  læserne  også  vil  synes  godt  om. 


KLOSTERTRYKKERIET 


fra  missionens  præsidentskab. 


Da  julen  netop  er  forbi,  og  hele  den  kristne  verden  ventede 
på  den  ene  dag,  da  de  alle  var  af  eet  sind,  og  tankerne  drejede 
sig  om  den  samme  store  begivenhed,  vil  jeg  gerne  stille  Dem  et 
spørgsmål:  Hvis  fødselsdag  var  det,  vi  fejrede?  Jeg  tror,  at  hvis 
vi  ville  standse  og  overveje  nogle  af  de  ting,  vi  foretager  os,  og 
så  ville  sige,  ville  vi  gøre  dem  på  Herrens  fødselsdag,  så  ville 
de  ikke  passe  til  denne  dag,  og  vi  ville  ikke  udføre  dem.  Mange 
af  de  fejltagelser,  vi  begår,  ville  vi  ikke  gøre  på  Herrens  fødsels- 
dag. Mange  af  de  ting,  hvormed  vi  fejrer  julen,  er  vidunderlige 
og  har  en  god  indflydelse  hele  verden  over.  Juleklokkernes  rin- 
gen, den  vane  at  samles  i  kirken,  alt  dette  har  en  højtidelig  og 
hellig  indflydelse,  som  passer  til  dagen  og  får  os  til  at  tænke  på 
de  følelser,  der  er  udtrykt  i  skriftstedet  i  Lukas  evangeliet  2. 
kapitel,  14.  vers.  Hvis  hele  den  kristne  verden  ville  lægge  mærke 
til  det  skriftsted  og  rette  sig  derefter  hele  året  igennem,  ville 
forholdene  i  verden  være  meget  forskellige  fra  nu.  Der  er  ikke 
mange  skriftsteder  i  Bibelen,  der  betyder  mere  end  disse  ord. 
Hvis  der  i  de  lande,  hvor  der  ikke  er  krig,  ville  være  fred  i  sin- 
det, fred  i  sjælen,  fred  i  hjemmet,  fred  med  næsten,  ja,  fred 
overalt,  ville  vi  kunne  sige:  Ære  være  Gud  i  det  højeste,  men 
vi  er  langt  fra  dette.  Da  engelen  fortalte  Maria,  at  hun  skulle 
kalde  sin  Søn  Jesus,  fordi  han  var  Guds  Søn,  og  engelen  for- 
talte hyrderne,  at  en  Frelser  var  født,  forandrede  verden  sig, 
men  den  har  aldrig  haft  den  ærbødighed  for  Jesu  fødselsdag, 
som  burde  følge  med  en  sådan  begivenhed.  Der  er  ingen,  som 
fejrer  denne  dag  med  en  sådan  ærbødighed  og  hellighed,  som  de 
sidste  dages  hellige,  men  vi  er  slappe  på  mange-  måder  og  går 
glip  af  hensigten  med  julens  ånd.  Vi  hengiver  os  for  meget  til 
de  verdslige  ting  i  verden,  og  de  fortrænger  de  finere  og  ånde- 
ligere indflydelser,  som  ikke  kan  erstattes  af  noget  andet  med 
hensyn  til  at  give  menneskesjælen  åndelig  føde. 

Jeg  vil  gerne  sige  til  missionærerne  i  den  danske  mission: 
Lad  os  være  kloge  i  vor  omgang  med  menneskene,  at  vi  ikke 
svigter  deres  tillid,  og  lad  os  gøre  alt,  hvad  der  står  i  vor  magt, 
for  at  hæve  den  standard,  som  julens  ånd  har  bragt  ind  i  de 
mennesker,  som  vi  omgås.  Dette  er  mit  ønske  for  det  nye  år, 
som  kommer,  og  må  Herren  velsigne  Dem  alle. 

Jeg  ønsker  ligeledes  alle  søskende  og  alle  læsere  af  »Stjernen« 
et  rigtigt  glædeligt  og  velsignet  nytår! 

Junius  M.  Sorensen,  missionspræsident. 


Hjemmet,  familien  og  lykken 

af  Præsident  David  0.  McKay. 

Uddrag  af  en  tale  af  Præsident  David  O.  McKay  ved  den 
kvartårlige  konference  i  North  Idaho  Falls  Stake,  søndag  den 
7.  december  1952.  Præsident  McKay  fremsætter  nogle  forslag 
til  berigelse  af  vort  liv  og  vort  hjem.  En  sidste  dages  helligs 
hjem  er,  som  vi  tidligere  har  påpeget,  et  Guds  rige.  I  denne 
tale  findes  nogle  praktiske  forslag  til  at  berige  vort  rige.  Præ- 
sident McKays  budskab  er  vidtrækkende  nok  til  at  være  af  in- 
teresse for  ungdommen  og  den  modne  alder  i  Kirken.  Dels  høje 
idealisme,  udtrykt  i  et  ligefremt  og  praktisk  sprog  og  ved  eks- 
empler, er  fremsat  for  at  berige  de  sidste  dages  hellige  i  livets 
mest  fundamentale  glæder  og  lykke. 

Jeg  tror  på,  at  man  kan  blive  lyk- 
kelig. Det  er  menneskets  privilegium 
at  være  lykkelig,  hvis  han  vælger  den 

sti,   der    forer   til    det Så  nu   vil 

jeg  tale  om  ægteskabet  og  hvorledes 
man  vælger  sin  ægtefælle.  De  kan 
være  enige  med  mig  eller  ikke,  men 
de  mest  sande  kilder  til  lykke  fin- 
des i  hjemmet. 

For  det  første:  Som  en  medvirken- 
de årsag  til  et  lykkeligt  hjem  må 
man  altid  erindre,  at  man  begynder 
at  lægge  grundvolden  til  et  lykkeligt 
hjem  i  den  tid,  der  ligger  forud  for 
ægteskabet Det  er  i  ungdomsti- 
den og  i  forlovelsestiden,  at  man  skal 
huske  at  være  loyal  overfor  sin  frem- 
tidige hustru  eller  mand.  At  loyalitet 

består    i    at   holde    sig    ren Unge 

mænd  og  kvinder  bør  altid  huske  på, 
at  kyskhed  i  den  tidlige  voksne  alder  er  det  højeste  ideal,  de  kan 
dyrke.  Herredømme  over  sig  selv  gennem  ungdommen  er  en  medvir- 
kende faktor  til  manddom. 

Det  er  ikke  en  svaghed  hos  mennesket.  Det  er  manddommens  kro- 
nede  herlighed.  Det   er  grundvolden   til    et   lykkeligt   hjem    Jeg 

bryder  mig  ikke  om,  hvad  visse  sociologer  siger  med  hensyn  til  nød- 
vendigheden af  tilfredsstillelse.  Jeg  kender  den  sandhed,  jeg  taler  om, 
når  jeg  indstændigt  beder  de  unge  mænd  og  kvinder,  som  ser  frem 
mod  den  største  kilde  til  lykke  i  deres  liv,  om  at  holde  sig  loyale  og 
sande  mod  deres  fremtidige  mand  eller  hustru. 

For  det  andet:  Vælg  Deres  ægtefælle  gennem  dømmekraft  og  inspira- 
tion så  vel  som  gennem  følelsen! Det  er  vigtigt  for  unge  men- 


nesker  at  være  klare  over,  at  en  klog  grundlæggelse  af  et  hjem  begyn- 
der med  den  unge  mand  og  den  unge  kvinde  i  deres  ungdom,  og 
at  de,  før  de  forlover  sig,  bør  studere  hinandens  herkomst  og  hjem. 

For  det  tredie:  Gå  ind  til  ægteskabet  med  det  ophøjede  syn  på  det, 
som  det  fortjener.  Ægteskabet  er  indstiftet  af  Gud.  Man  kan  ikke  gå 
ind  til  det  på  en  let  måde,  afslutte  det  efter  behag,  eller  gå  hver  til 
sit  efter  den  første  vanskelighed.  I  vor  Kirke  har  vi  den  højeste  me- 
ning om  ægteskabet,  som  nogen  sinde  er  givet  til  mennesket.  Vi  for- 
maner unge  mænd  og  unge  kvinder  til  at  leve  således,  at  de  kan 
være  værdige  til  at  gå  ind  i  Herrens  hus.  Det  betyder,  at  de,  i  deres 
ungdom  og  deres  forlovelsestid,  har  været  sande  mod  deres  fremti- 
dige hustrus  eller  fremtidige  mands  idealer.  Og  når  de  står  der  og 
skænker  hinanden  deres  tro,  gør  de  det  med  forsikringen  om,  fra 
den  unge  mands  side,  at  hun,  som  nu  giver  sit  liv  til  ham,  er  lige  så 
værdig  til  moderskabet  som  den  reneste  jomfru,  og  at  han,  til  hvem 
hun  giver  sit  liv  i  ægteskabet,  er  lige  så  værdig  til  faderskabet;  at 
livets  kilde  er  ren  og  ubesmittet,  og  at,  såfremt  børn  velsigner  for- 
bindelsen, vil  de  børn  få  en  kongelig  byrd. 

For  det  fjerde:  Ægteskabets  ædleste  formål  er  formeringen.  Hjem- 
met er  børnenes  naturlige  have De  ved,   at   der  i  Kirken  er  en 

voksende  tendens  til  at  begrænse  familien.  Hjemmets  lykke  forøges 
af  børnene,  der  flokkes  om  ildstedet,  kravler  op  på  faders  knæ  og 
bliver  kærtegnet  af  moder. 

For  det  femte:  Den  femte  indflydelse,  der  er  medvirkende  til  lykke, 
er  denne:  Lad  ydmyghedens  ånd  gennemtrænge  hjemmet  således,  at 
hvis  Frelseren  uventet  skulle  banke  på,  at  han  da  kan  blive  inviteret 
til  at  blive  og  ikke  skal  føle  sig  udenfor  sit  rette  element.  En  lille  hi- 
storie belyser  dette  punkt:  En  ung  mand  var  lige  blevet  gift,  og  han 
inviterede  sin  fader  til  at  se  det  nye  hjem.  Han  viste  ham  køkkenet 
med  det  moderne  udstyr,  ligeledes  dagligstuen,  spisestuen,  sovevæ- 
relset, de  indbyggede  skabe  o.  s.  v.  Da  de  var  kommet  igennem  det 
altsammen,  sagde  faderen:  »Udmærket,  udmærket,  men  jeg  ser  ikke 
noget  tegn  på  Gud  i  dit  hjem.«  Den  unge  mand  gik  tilbage  gennem 
huset  og  sagde:  »Fader  har  ret.  Jeg  har  ikke  noget,  der  viser  den 
sande  religion.«  Der  var  intet  billede  af  Frelseren,  der  var  intet  tegn 
på  religionen.  Han  forandrede  nogle  af  udsmykningerne.  Ydmyghed 
i  hjemmet,  lige  fra  begyndelsen,  er  en  fundamental  årsag  til  lykke 
i  hjemmet.  Det  er  stedet,  hvor  et  menneske  kan  bede  og  bede  ofte. 

For  det  sjette:  Lad  mand  og  hustru  aldrig  tale  højlydt  til  hinanden. 
Når  jeg  nævner  denne  vigtige  ting,vil  jeg  slet  ikke  tale  om  banden, 
en  last,  som  skulle  være  så  fremmed  for  et  sidste  dages  helligt  hjem, 
at  blot  tanken  derom  aldrig  skulle  dukke  op.  Sig  ikke  skadelige  eller 
sårende  ting,  heller  ikke  engang  for  spøg. 

For  det  syvende:  Lær  værdien  af  selvbeherskelse.  Man  behøver 
ikke  bekymre  sig  om  det  uudtalte  ord.  Jeg  tror,  at  mangel  på  selv- 
beherskelse er  en  af  de  mest  almindeligt  medvirkende  årsager  til 
ulykke  og  mislyd.  Vi  ser  noget  hos  den  anden,  som  vi  ikke  kan  lide. 


Det  er  let  at  fordømme  det.  Og  denne  fordømmelse  skaber  dårlige  fø- 
lelser. Hvis  vi  ser  det,  og  lader  være  med  at  tale  med  disse  følelser 
i  sindet,  vil  alt  i  løbet  af  et  øjeblik  blive  harmoni  og  fred  i  stedet 
for  fjendskab  og  uvilje. 

Selvbeherskelse  ved  opdragelsen  af  børn :  Jeg  mener,  at  børnene 
bør  vejledes  og  kontrolleres  på  rette  måde,  ikke  have  lov  til  at  løbe 
omkring  uden  indskrænkninger  i  deres  handlinger,  efterhånden  som 
de  påvirker  andre  medlemmer  af  husstanden.  Jeg  mener,  at  et  barn 
bør  lære  selvbeherskelse  og  lydighed  fra  tre-årsalderen,  især  i  alde- 
ren mellem  tre  og  fem  år.  Moderne  psykologer  og  psykiatere  lærer  for- 
skelligt, men  jeg  ved,  at  et  lille  barn  kan  lære  at  adlyde  i  de  tidlige 
år,  og  at  hvis  man  undlader  det,  vil  man  have  vanskeligheder  i  de 
senere  år 

For  det  ottende:  Barndomshjemmet  binder  sammen  ved  fortsat 
kammeratskab.  Jeg  tror  ikke  på  det  ord,  der  siger:  »Fravær  får 
hjertet  til  at  blive  kærligere.«  Det  er  kammeratskabet,  som  nærer 
kærligheden,  og  når  man  har  skænket  sin  tro  og  indgået  en  pagt  om 
at  være  sande  mod  hinanden,  så  gør  alt  for  at  nære  den  kærlighed, 
at  befæste  den  for  evigheden 

For  det  niende:  Lad  børnene  få  adgang  til  den  rette  litteratur, 
den  rette  musik  og  passende  billeder.  I  næsten  ethvert  sidste  dages 
helligt  hjem  gør  man  sig  anstrengelser  for  at  have  et  eller  andet  in- 
strument, og  man  kan  synge  Zions  sange.  Lær  børnene  at  synge.  Lad 
dem  se  et  billede  af  Frelseren  og  af  andre,  der  fortjener  agtelse  fra 
børnenes  side. 

For  det  tiende:  Til  slut,  sørg  for  at  opmuntre,  ved  eksempel  og 
forskrifter,  til  at  deltage  i  Kirkens  aktiviteter,  og  grundlæg  på  denne 
måde  livets  to  altoverskyggende  idealer.  Først  og  fremmest,  at  op- 
bygge karakteren,  dernæst,  at  yde  sin  tjeneste.  Lad  børnene  føle,  at 
hvis  de  vil  gøre  hjemmet  lykkeligt,  hvis  de  blot  i  ringe  grad  vil  gen- 
gælde forældrenes  kærlighed,  vil  de  udvikle  en  ædel  karakter  i  sig. 

Forældre,  Gud  velsigne  Dem,  når  de  opbygger  et  sidste  dages  hel- 
ligt hjem.  Må  der  overalt  i  Kirken  være  en  stræben  efter  at  opbygge 
hjemmene  således,  at  hele  verden  kan  se  på  dem  med  beundring. 
Må  hjemmene  være  fyldt  med  Guds  Ånd  og  med  tjeneste  overfor  de- 
res medmennesker 

Jeg  skatter  venskab  højt;  jeg  skatter  broderskab  højt.  Det  er  dej- 
ligt at  mødes  med  Guds  børn.  Med  venskab  i  mit  hjerte  beder  jeg 
Herren  velsigne  eder  i  Jesu  Kristi  navn.  Amen. 

Præsident  David  O.  McKay. 

Apostel  død 

Umiddelbart  inden  dette  nummer  af  »Stjernen«  gik  i  trykken  mod- 
tog vi  fra  Amerika  meddelelse  om,  at  apostel  Matthew  Cowley  er  af- 
gået ved  døden,  kun  56  år  gammel.  I  næste  nr.  skal  vi  bringe  nærmere 
om  dette  dødsfald. 


Indvielse  af  banders  grens  kirke- 
bygning 

Lørdag  aften  den  5.  december  1953  indviede  Randers  gren,  som 
altid  har  været  stedbarn,  hvad  mødelokaler  angår  og  har  måttet  nøjes 
med  meget  dårlige  lokaler,  fordi  det  har  været  umuligt  at  skaffe  an- 
dre, endelig  sin  egen  kirkebygning.  Det  var  en  vidunderlig  dag  for 
Randers  grens  medlemmer,  og  indvielsen  blev  en  betagende  begiven- 
hed, der  havde  samlet  ca.  310  søskende  og  venner,  således  at  salen 
var  stuvende  fuld. 

Indvielsehøjtideligheden  indledtes  med,  at  grensforstanderen,  æld- 
ste Elmo  Rasmussen,  bød  velkommen,  hvorefter  forsamlingen  sang 
»Priser  Profeten«,  og  grensforstanderen  i  Aarhus  gren,  broder  Otto 
Møller,  holdt  bøn.  Efter  at  koret  havde  sunget  »Kom  hellige«,  fi/c 
broder  Harry  K.  Hvistendahl,  der  som  bygningens  ingeniør  havde  over- 
våget arbejdet  med  bygningen,  ordet.  Han  udtalte  sin  glæde  over  at 
se  bygningen  færdig,  den  afhjælper  et  stort  savn.  At  kirken  blev  til 
virkelighed,  skyldes  ikke  mindst  forhenværende  missionspræsident 
Edward  H.  Sorensen,  der  gjorde  et  stort  forberedende  arbejde.  Rroder 
Hvistendahl  udtrykte  sin  tak  til  missionspræsident  Junius  M.  Soren- 
sen for  det  gode  samarbejde;  endvidere  takkede  han  kirkens  arkitekt 
og  alle  håndværksmestre  og  arbejdere,  der  har  arbejdet  på  bygnin- 
gen. Til  slut  udtalte  han  håbet  om,  at  bygningen  må  blive  til  hjælp 
og  velsignelse  for  Randers  gren. 

Derefter  talte  broder  Terje  Schiller,  der  har  været  bygningens  mu- 
rermester og  entreprenør.  Han  udtrykte  sin  glæde  over  at  se  så  mange 
tilstede,  og  takkede  vor  himmelske  Fader  for  det  privilegium,  at  han 
kunne  stå  her  i  aften.  Han  takkede  missionspræsident  Junius  M.  So- 
rensen  og  søster  Sorensen  for  det  gode  samarbejde,  og  ligeledes  tak- 
kede han  alle  de  andre,  der  havde  medvirket  til  bygningens  opførelse; 
der  har  været  100%  samarbejde,  og  hver  detalje  er  udført  af  en  mand, 
der  har  haft  sit  hjerte  med  i  arbejdet.  Når  man  kommer  fra  trange 
kår,  arbejder  man  altid  efter  noget  bedre.  Vor  himmelske  Fader  har 
velsignet  Randers  gren  med  en  pragtfuld  kirke;  nu  må  vi  ikke  glemme 
det  samarbejde,  der  fandtes  i  de  trange  kår.  Ansvaret  må  I  bære  nu, 
hele  Randers  by  vil  se  på  jer,  så  medlemmerne  må  lade  deres  lys 
skinne. 

Formanden,  Carlo  Sørensen,  ønskede  hjertelig  til  lykke  med  den 
nye  bygning,  hvor  det  havde  været  en  glæde  at  lede  arbejdet.  Han 
udtrykte  sin  tak  til  medlemmerne  i  Randers  gren  for  deres  venlighed, 
og  takkede  ligeledes  alle,  der  havde  medvirket  ved  bygningens  op- 
førelse. 

Efter  en  solo,  »Til  haven«,  ved  søster  Edith  Christensen  talte  1. 
rådgiver  i  grensforstanderskabet,  broder  Jens  Peder  Sørensen.  Han 
sagde  bl.  a.:  Vi  er  alle  uendelig  taknemmelige  for  denne  kirke.  Guds 
ord  kan  godt  prædikes  et  ringere  sted,  men   det  bedste   er  ikke  for 


Banders  kirkebygning. 

godt.  Denne  dag  er  en  stor  dag  for  Randers  by,  måske  større  end 
nogen  aner.  Der  er  blevet  bygget  et  hus,  hvor  Guds  rene,  sande  evan- 
gelium kan  prædikes.  Lad  os  holde  det  rent.  Vi  er  blevet  velsignet,  vi 
87  medlemmer  har  fået  kirken  til  deling,  lad  os  mødes  i  dette  hus  og 
høre  om  Guds  sande  evangelium  og  slutte  op  om  det. 

G.U.F.s  præsident,  broder  Rasmus  Jensen,  fik  derefter  lejlighed 
til  at  sige  nogle  ord,  og  talte  om,  at  Frelseren  fortalte  menneskene, 
hvorledes  de  kunne  opnå  lykke  og  glæde,  og  at  mennesket  ikke  lever 
af  brød  alene.  Lad  os  alle  finde  ud  af  Guds  hensigt  med  os.  Søster 
Anna  Mortensen,  præsidentinde  for  Kvindelig  hjælpeforening  i  Ran- 
ders, udtrykte  sin  tak  til  vor  himmelske  Fader  for  den  velsignelse, 
der  er  givet  os.  Hun  takkede  ligeledes  præsident  David  O.  McKay, 
missionspræsident  og  søster  Sorensen,  distriktspræsidenten,  grens- 
forstanderen  og  de  tidligere  grensforstandere  og  ledere.  Nu  er  det  os, 
der  må  vise  os  tilliden  værdig.  Lad  os  holde  Guds  bud  og  befalinger, 
og  må  Guds  Ånd  altid  være  tilstede  blandt  os.  Derefter  udtrykte  søn- 
dagsskoleforstanderen, broder  Jørgen  Maegaard,  sin  store  glæde  over 
den  nye  kirke,  hvor  søndagsskolen  nu  kunne  få  klasseværelser  til  de 
forskellige  klasser.  Han  opfordrede  søskende  og  venner  til  at  sende 
deres  børn  i  søndagsskolen  og  også  selv  komme.  Det  har  stor  betyd- 
ning, at  vi  er  fremadstræbende  og  arbejder  for  vor  frelse. 

Ældste  Grant  Ipsen  sang  solo  »Lær  mig  at  bede«,  hvorefter  1.  råd- 
giver i  missionspræsidentskabet,  præsident  Ejnar  Nielsen,  talte.  Han 
udtrykte  sin  glæde  over  at  være  tilstede  og  over  at  se  så  mange  fra 


8 


hele  landet  her,  og  udtalte  derefter:  I  Esbjerg  fik  vi  også  en  gang  en 
kirkebygning.  Det  er  nu  den  tredie  indvielse,  jeg  overværer.  Jeg  har 
siden  min  ungdom  besøgt  Randers  flere  gange,  men  lokalerne  har  al- 
drig været  tilfredsstillende;  en  gang  var  det  vist  en  tidligere  stald, 
en  anden  gang  var  det  et  loft.  Mindre  end  et  år  efter  at  det  første 
spadestik  blev  taget,  står  denne  bygning  nu  her.  Dette  skyldes  det 
gode  samarbejde.  Men  målet  er  ikke  nået  endnu,  for  gang  på  gang 
har  omvendelsesråbet  lydt.  Ordet:  Elsk  din  næste  som  dig  selv,  mang- 
ler endnu  meget  i  at  være  opfyldt.  Vi  har  den  opgave  at  forkynde 
omvendelse.  Jeg  ønsker  søskende  her  til  lykke,  nu  kan  I  være  loka- 
lerne bekendt.  Alle  kirker  kan  ikke  være  sande;  hvis  det  var  ligegyl- 
digt, hvilken  tro  vi  havde,  hvorfor  kom  så  Jesus  til  jorden,  der  var 
også  religiøse  partier  dengang.  Jesus  Kristus  tilvejebragte  evigt  liv 
for  menneskene.  Glæde  og  lykke  erhverves  gennem  efterlevelse  af 
evangeliets  bud  og  befalinger.  Vær  kun  stolte  og  glade  for  jeres  nye 
kirke.  To  nye  kirker  er  fuldført  i  sommer,  og  tilladelse  til  en  tredie 
foreligger.  Der  vil  blive  bygget  mange  kirker,  og  to  templer  vil  vi  få 
her  i  Europa. 

Et  sangkor  fra  Aarhus  sang  derefter  »Dette  hus  velsign,  o  Gud«, 
hvorefter  missionspræsident  Junius  M.  Sorensen  holdt  indvielsesta- 
len. Han  udtalte  bl.  a.  følgende:  Det  er  den  største  glæde  i  mit  liv  at 
være  her  og  se  så  mange  tilstede.  Vi  har  arbejdet  på  denne  bygning 
næsten  et  helt  år,  og  nu  ser  det  ud  til,  at  folk  kan  lide  den,  og  det  kan 
vi  også.  Jeg  vil  gerne  takke  Carlo  Sørensen  for  det  storartede  arbejde. 
Tak  til  alle,  til  broder  Hvistendahl  og  broder  Schiller,  som  måske  har 
lavet  det  meste.  Til  vore  venner  vil  jeg  sige:  Jeg  håber  ikke,  det  er 
sidste  gang,  vi  ser  Dem  her,  halvdelen  af  bygningen  er  Deres.  Send 
Deres  børn  til  søndagsskolen,  en  del  af  bygningen  er  bygget  til  dem,  så 
De  har  et  ansvar  også.  Jeg  håber,  Guds  Ånd  må  være  her  og  vejlede 
os.  Det  er  en  skik,  at  vi  indvier  vore  bygninger  til  Herren,  det  er 
ikke  vor  bygning.  Et  tempel  blev  indviet  i  Kirkens  tidlige  tid,  og  for- 
underlige ting  skete  der.  Jeg  ved  ikke,  om  De  vil  tro,  hvad  jeg  læser: 
Kirtland,  Ohio,  »Og  vi  så  Herren  stå  på  talerstolens  brystværn  o.  s.  v.« 
— •  Det  er  Jesus  Kristus,  som  taler.  Det,  som  jeg  her  læste,  skete  i  et 
tempel,  men  det  kan  også  ske  her.  »Bank  på,  så  skal  der  lukkes  op 
for  eder,  beder,  så  skal  I  få.«  Det  er  nødvendigt,  at  vi  kommer  sam- 
men, arbejder  sammen,  lever  evangeliet  sammen.  Gud  har  sat  Dem 
her  på  jorden,  og  han  har  en  hensigt  med  det.  Lev  op  til  den  hen- 
sigt, Gud  har  skabt  os  til.  Læs  sidste  kapitel  i  Lære  og  Pagter,  »I  kan 

endnu   ikke   tåle «.   I   sidste   dages   hellige,   I   må   være   forsigtige, 

at  I  ikke  bespotter  denne  bygning.  Til  slut  omtalte  præsident  Soren- 
sen kærlighed  til  hinanden,  og  at  vi  måtte  støtte  Kirkens  embeds- 
mænd, og  advarede  mod  sladder.  Vi  er  ansvarlige  for  hvert  ord, 
der  kommer  ud  af  munden.  Hold  Guds  befalinger,  og  jeg  skal  love 
Dem  i  hans  navn,  at  De  vil  få  lykke  og  glæde,  og  han  vil  besvare 
Deres  bønner.  Endnu  engang  tak  til  alle,  der  har  taget  del  i  arbejdet, 
og  tak  til  naboerne,  der  har  vist  deres  venlighed  mod  os. 

Derefter  blev  bygningen  indviet  af  missionspræsident  Sorensen 
med  følgende  ord: 

»Vor  Fader,  du  som  er  i  himlen,  helliget  vorde  dit  navn.  Vi  er  tak- 
nemmelige mod  dig,  vor  Fader,  at  vi  har  fået  det  privilegium  at  bygge 
dette  hus,  og  vi  lægger  det  til  dit  rige  på  jorden. 

Du  har  sagt,  at  dit  rige  skal  oprettes  i  de  sidste  dage,  og  skal  blive 
prædiket  til  alle  slægter,  stammer,  tungemål  og  folk  på  jorden.  Til 
dette  formål  har  vi  bygget  dette  hus,  som  vi  nu  indvier  til  dig.  Vi 
beder  dig  om  at  hellige  dette  hus,  at  det  må  blive  helligt  for  dit  øje, 
og  at  din  Helligånds  indflydelse  må  hvile  på  dette  hus,  og  din  ret- 
færdigheds indflydelse  altid  må  være  tilstede  her. 

Vi  indvier  grundvolden,  murene,  loftet,  taget  og  alt,  som  hører 
dertil,  til  dig.  Vi  indvier  møblerne,  inventaret  og  alt  andet,  som  hører 
dertil,  til  dig.  Vi  indvier  det  nye  stykke  jord  og  blomsterne  til  dig. 
Vi  beder  dig,  vor  Fader,  at  bevare  og  beskytte  hver  del  af  denne  byg- 
ning fra  de  ødelæggende  naturelementer,  så  ingen  af  elementerne  vil 
have  nogen  virkning  på  nogen  del  af  denne  bygning,  således  at  hver 
eneste  del  af  den  kan  vedblive  at  være  stærk  gennem  fremtidige  ge- 
nerationer, til  din  Søn  kommer  og  regerer  på  jorden. 

Vi  beder  dig,  vor  Fader  i  himlen,  at  inspirere  os,  dit  folk,  så  vort 
arbejde  kan  gøres  til  dit  behag  og  til  folkets  gavn.  Vi  beder  dig  lade 
din  Helligånd  hvile  på  dette  hus  og  beskytte  alle  folk,  som  går  her- 
ind, at  ingen  skal  gå  herind  med  dårlige  tanker  eller  hensigter  i  de- 
res hjerter,  men  at  alt  må  udføres  i  overensstemmelse  med  din  hel- 
lige vilje. 

Vi  beder  dig,  vor  Fader  i  himlen,  at  du  vil  lade  dine  beskyttende 
engle  stå  vagt  over  dette  hus  og  alle  de  folk,  som  går  herind,  at  ingen 
skade  af  nogen  art  må  ske  dem,  men  at  de  alle  må  glæde  sig  i  dig 
og  dit  evangeliums  lærdomme.  Må  dine  tjenere  og  tjenerinder,  som 
går  ud  fra  denne  bygning,  være  begavet  med  det  hellige  præstedøm- 
mes magt  og  være  inspireret  med  din  Helligånd  i  så  stor  grad,  at  de 
kan  være  i  stand  til  at  bringe  mange  sjæle  til  kundskab  om  sandhe- 
den, og  derved  samle  Israels  spredte  blod  fra  denne  nation. 

Vil  du  velsigne  og  inspirere  dem,  der  skal  prædike  og  undervise 
i  dette  hus,  at  de  må  lære  mennesker  den  sande  livets  og  frelsens 
plan,  som  den  er  åbenbaret  og  nedskrevet  gennem  dine  profeter  og 
optegnet  i  dette  dit  hus.  Vi  beder  dig,  vor  Fader  i  himlen,  velsigne 
alle  de  hellige,  som  kommer  ind  i  dette  dit  hus,  at  deres  vidnesbyrd 
må  blive  styrket  ved,  at  de  studerer  og  dyrker  dig. 

Vi  er  taknemmelige  over,  at  din  Helligånd  har  arbejdet  på  folkets 
hjerter  i  dette  land  i  så  høj  grad,  at  de  på  alle  måder  har  været  så 
storsindede,  at  de  har  givet  os  lov  til  at  bygge  dette  hus,  og  prædike 
og  lære  om  dit  evangelium  i  alle  dele  af  landet.  Vi  beder  dig  vel- 
signe dem  for  deres  venlighed.  Vi  beder  dig  velsigne  folket  i  dette 
land  for  den  venlighed,  de  har  vist  dine  tjenere.  Du  har  sagt,  alt 
hvad  I  gør  mod  en  af  disse  mine  små,  det  har  I  gjort  mod  mig.  Vil 
du  belønne  dem  herfor. 

Vor  Fader  i  himlen,  vi  beder  dig  modtage  og  hellige  dette  hus  og 
alt,  hvad  der  hører  dertil,  til  din  ære  og  herlighed,  og  vi  gør  det  i 
kraft  af  det  hellige  melkiscdekske  præstedømmes  myndighed,  som  vi 
besidder,  og  i  vor  Herre  Jesu  Kristi  navn.  Amen.« 

Efter  indvielsesbønnen  sang  forsamlingen  »Hav  tak  for  profeten«, 
og  distriktspræsident  S.  LaVar  Christensen  sluttede  med  bøn. 

Under  mødet  søndag  aften  oplæstes  et  personligt  præget  brev  til 
søskende  og  venner  i  Randers  fra  forhenværende  missionspræsident 
Edward  H.  Sorensen  og  hustru,  hvori  de  i  hjertelige  ord  lykønskede 
med  den  nye  bygning.  Ligeledes  oplæstes  en  hilsen  fra  broder  Wil- 
liam Ørum  Pedersen,  som  emigrerede  i  1946  og  som  tidligere  har 
virket  som  missionær  i  Randers. 

Mandag  aften  afholdtes  en  stor  bazar  arrangeret  af  Kvindelig 
hjælpeforening.  W.  R. 


Vi  tænker  på  jer  derhjemme! 

Vi  har  alle  vor  opfattelse  af  de  sidste  dages  hellige  i  Amerika.  De 
allerfleste  tror  sikkert,  at  det  er  en  slags  »engle«,  som  ikke  kan  gøre 
noget  forkert,  medens  andre  er  så  fornuftige,  at  de  ved,  at  fordi  de 
hellige  bor  i  Zion,  er  de  mennesker  ligesom  vi,  og  er  udsat  for  langt 
flere  fristelser. 

Hovedsædet  for  Jesu  Kristi  Kirke  er  Zion,  dér  er  hans  profet,  hans 
apostle  og  hans  hellige  templer.  Er  det  da  ikke  sandsynligt,  at  Lu- 
cifer også  arbejder  under  højtryk  der,  hvorfra  enhver  af  Guds  åben- 
baringer, befalinger,  råd  og  vejledning  udgår?  —  Lad  os  aldrig  be- 
brejde de  hellige  i  Zion,  at  de  ikke  er,  som  vi  gerne  ville  have,  de 
skulle  være,  men  først  sætte  vort  eget  hus  i  orden.  Vi  skal  være  vor 
broders  vogter,  det  er  sandt,  så  derfor  skal  vi  naturligvis  være  in- 
teresserede i,  hvordan  andre  lever,  men  lad  os  altid  huske,  at  vi  skal 
være  mere  end  hans  vogter  —  vi  skal  være  et  godt  eksempel  for  ham 
og  være  i  stand  til  at  råde  ham  til  at  følge  i  vort  fodspor. 

Der  er  alle  slags  folk  i  Zion.  Der  er  de  »varme«  sidste  dages  hel- 
lige, der  er  de  »lunkne«  og  endelig  de  helt  »kolde«,  ligesom  der  er 
hjemme. 

Min  opfattelse  er,  at  det  er  lettere  at  leve  evangeliet  hjemme  end 
i  Zion.  Dette  er  måske  forbavsende.  Husk,  det  er  »missionsmark« 
hjemme.  Vi  må  hele  tiden  være  på  vagt  og  parate  til  at  forsvare  vor 
religion.  Alles  øjne  hviler  på  os,  vi  må  ikke  gøre  noget  forkert,  for 
dersom  vi  gør  det,  vil  alle  bebrejde  vor  kirke  det.  Her,  derimod,  er 
næsten  alle,  man  omgås,  sidste  dages  hellige.  Ingen  spørger  forun- 
dret, hvilken  religion  det  er.  Vi  har  templerne  og  Kirkens  general- 
autoriteter her,  de  ting,  som  vi  drømte  dag  og  nat  om  at  komme  nær. 
Det  var  så  helligt  for  os,  og  ofte  syntes  det  så  uopnåeligt  at  komme 

det  nær.  Det  er  stadig  helligt  for  os,  når  vi  er  i  Zion,  meget  helligt 
endda,  men  vi  behøver  ikke  at  drømme  om  det  mere,  for  vi  bor  i 
templets  skygge  nu,  og  hver  eneste  dag  kan  vi  møde  Kirkens  general- 
autoriteter på  gaden  eller  i  vort  ward.  Vi  er  stadig  lykkelige  og  tak- 
nemmelige over  at  se  og  høre  dem,  men  det  er  ikke  mere  uopnåeligt, 
det  er  blevet  en  vane  for  os,  og  af  den  grund  påskønner  vi  det  må- 
ske ikke  så  meget,  som  vi  ville  have  gjort,  hvis  en  af  Kirkens  general- 
autoriteter kom  til  Danmark  for  at  tale  til  os.  Når  vi,  som  er  emi- 
granter, føler  sådan,  kan  vi  ikke  bebrejde  Zions  virkelige  indbyggere, 
som  er  født  og  opvokset  her,  at  de  tager  alle  disse  velsignelser  for 
givet. 

Jeg  elsker  Zion,  og  jeg  vil  ikke  bo  noget  andet  sted.  I  den  travle 
hverdag  glemmer  vi  måske,  hvor  velsignede  vi  er  ved  at  kunne  være 
her,  men  når  vi  så  har  anledning  til  at  overvære  en  konference  og  se 
og  høre  vor  profet  og  vore  apostle,  og  når  døren  til  Herrens  tempel 
lukker  sig  bag  ved  os,  og  vi  føler  det,  som  er  vi  i  en  helt  anden  ver- 
den, så  véd  vi,  hvor  velsignede  vi  er,  og  I  kan  tro,  så  påskønner  vi 
det,  og  et  inderligt  ønske  er  i  vore  hjerter  om,  at  I  derhjemme  i  de 
»gamle«  lande  må  være  i  stand  til  at  modtage  de  samme  store  vel- 
signelser, for  de  allerfleste  af  jer  har  måske  fortjent  det  mere,  end 
vi  har,  og  I  har  længtes  efter  og  drømt  om  det  så  længe. 

Hvor  lykkelige  vi  derfor  blev,  da  det  blev  bekendtgjort,  at  vi  skal 
bygge  to  templer  i  Europa.  Hvor  vil  det  blive  vidunderligt.  Jeg  vil 
sige  til  jer:  Bliver  det  nogensinde  muligt  for  jer  i  Danmark  at  tage  en 
rejse  til  Schweiz  eller  England,  så  lad  ikke  chancen  gå  fra  jer,  men 
gå  i  templet,  og  udfør  jert  eget  og  afdødes  arbejde.  Intet  kan  sam- 
menlignes med  dette!  Intet  på  jorden  er  så  rent  og  smukt! 

For  at  vise,  at  de  sidste  dages  hellige  i  Zion  ikke  har  glemt  deres 
søskende  i  Europa,  men  stadig  tænker  på  jer  og  beder  for  jer,  vil 
jeg  fortælle  en  lille  sandfærdig  beretning,  som  jeg  hørte  forleden 
dag: 

Et  ældre  ægtepar  kom  for  kort  tid  siden  til  Salt  Lake  City.  De 
havde  en  ganske  speciel  grund  til  at  tage  op  til  Salt  Lake  City  fra 
Syd-Utah,  hvor  de  boede.  De  gik  op  på  Kirkens  kontor  og  bad  om 
lov  til  at  tale  med  en  af  vore  apostle.  Da  de  kom  ind  til  ham,  spurgte 
de  ham,  om  de  ikke  nok  måtte  få  lov  til  at  yde  et  lille  bidrag  til 
templerne  i  Europa,  for  de  var  så  glade  og  taknemmelige  over,  at 
de  hellige  i  Europa  nu  endelig  kan  dele  de  samme  velsignelser,  som 
vi  herovre.  Apostlen  takkede  dem  naturligvis  og  forsikrede  dem  om, 
at  de  kunne  hjælpe,  og  at  han  ville  love  dem,  at  deres  bidrag  om- 
gående skulle  gå  til  tempelbygningen  i  Europa.  De  forlod  så  konto- 
ret, men  sagde,  at  de  ville  være  tilbage  om  et  øjeblik.  Senere  kom  de 
tilbage  og  lagde  hver  500  dollars  på  bordet.  Det  var  gamle  menne- 
sker, de  havde  sikkert  ikke  ret  meget  mere  i  banken,  efter  at  de 
havde  hævet  dette  store  beløb,  men  med  rystende  hænder  og  blanke 
øjne  gav  de  disse  penge  som  deres  bidrag.  —  Og  hvorfor  gjorde  de 

(let?  »Du  skal  elske  din  næste  som  dig  selv«.  Tror  I  ikke,  det  er  for- 
di, de  forstår  betydningen  af  dette  bud?  Tror  I  ikke,  det  er  fordi, 
de  bar  lært  at  leve  op  til  det  og  forstår,  at  intet  er  for  stort  til  at  ofre 
for  Guds  sag? 

Ja,  der  er  mange  herovre,  som  tænker  på  jer.  Det  er  ikke  alle,  som 
kan  give  så  stort  et  beløb  som  disse  ældre  mennesker,  men  der  er 
mange,  mange,   som  giver. 

Tror  I  ikke,  det  er  muligt  at  frelse  denne  verden,  denne  ulykkelige 
og  forvildede  generation,  når  der  stadig  findes  sådanne  mennesker 
i  verden,  som  kan  elske  hinanden  uden  at  kende  hinanden?  I  kan 
tro,  det  er  muligt,  og  I  kan  tro,  det  er  velbehageligt  for  Guds  øjne, 
måske  Hans  øjne  også  er  blanke,  når  Han  ser  os  udføre  disse  ting 
—  blanke  af  glædestårer. 

Vor  forpinte  jord  trænger  til  fred,  som  præsident  David  O.  McKay 
sagde  til  konferencen  fornylig.  Vi  kan  aldrig  opnå  fred,  undtagen  det 
kommer  fra  os  selv,  undtagen  det  kommer  indvendig  fra.  Vi  må 
først  og  fremmest  have  fred  i  vore  hjerter  og  fred  med  vor  næste, 
før  vi  kan  forvente,  at  de  forskellige  nationer  skal  kunne  leve  i 
fred  indbyrdes.  Søskende,  lad  os  huske  dette:  Om  vi  ikke  har  fred 
på  jorden,  så  er  du  og  jeg  ansvarlige  derfor. 

Gud  velsigne  jer  i  den  danske  mission.  I  er  ikke  glemt  af  dem,  der 
rejste  ud.  I  er  en  del  af  os  og  af  de  sidste  dages  hellige  her  i  Zion. 
Vi  er  stolte  af  at  være  fra  den  danske  mission. 

Alice  Stilling,  Salt  Lake  City. 


Kirkens  første  templer 


I  de  sidste  dages  helliges  barndom  fik  de  hellige  befalingen  »Byg 
et  hus,  et  bedehus,  et  fastehus,  et  troens  hus,  et  lærdommens  hus,  et 
herlighedens  hus,  et  ordens  hus,  ja,  et  Guds  hus.«  (L.  &  P.  88:119).  I 
lydighed  mod  dette  blev  Kirtland  Templet  bygget,  på  en  tid,  da  al- 
vorlige pøbelforfølgelser  var  rettet  mod  Kirken  og  dens  medlemmer. 
Bygningen  blev  indviet  den  27.  marts  183G  af  Profeten  Joseph  Smith, 
som  anvendte  en  bøn,  som  var  blevet  ham  givet  ved  åbenbaring.  Den- 
ne bøn,  afsnit  109  i  Lære  og  Pagter,  har  været  mønstret  for  indviel- 
sesbønner  for  de  andre  templer.  Bygningen  vil  altid  blive  skattet  højt 
i  de  sidste  dages  helliges  hjerter  som  det  sted,  hvor  Jesus  Kristus  vi- 
ste sig  for  Profeten  Joseph  Smith  og  Oliwer  Cowdery  »stå  på  taler- 
stolens brystværn  foran  os,  og  under  hans  fødder  var  et  fint  lagt  gulv 
af  ægte  guld  af  farve  som  rav.«  (L.&  P.  110:2).  Han  havde  godkendt 
huset.  Efter  dette  syn  viste  Moses  sig  og  overdrog  »nøglerne  til  Israels 
indsamling  fra  jordens  fire  dele  og  til  at  føre  de  ti  stammer  fra  nor- 
denland.« Det  tredie  syn  var  Elias,  som  overdrog  »Abrahams  evange- 
liums uddeling,  idet  han  sagde,  at  i  os  og  vor  sæd  skulle  alle  slægter 
efter  os  blive  velsignet.«  Til  slut  viste  profeten  Elias  sig  for  at  fuld- 
byrde Malakias's  profeti. 

Templet  i  Kirtland. 

Efter  at  Kirkens  medlemmer  var  drevet  bort  fra  Ohio,  blev  byg- 
ningen besmittet;  bænke  blev  fjernet  for  at  bruges  til  brændsel;  kvæg, 
får  og  svin  blev  anbragt  i  nederste  etage  for  at  beskytte  dem  mod  det 
barske  vejr;  andre  dele  af  det  en  gang  hellige  sted  blev  anvendt  ef- 
ter landsbybeboernes  forgodtbefindende. 

Den  reorganiserede  sidste  dages  hellige  kirke  fik  ejendomsretten  til 
dette  tempel  ved  en  retskendelse  og  har  restaureret  bygningen.  Det 
anvendes  af  dem  som  mødehus. 

»For  der  findes  ikke  nogen  døbefont  på  jorden,  hvori  mine  hellige 
kan  lade  sig  døbe  for  de  døde.  Thi  denne  forordning  hører  til  mit 
hus,  og  kan  kun  godkendes  i  jeres  fattigdoms  dage,  hvor  I  ikke  er  i 
stand  til  at  bygge  mig  et  hus.  Men  jeg  befaler  jer,  alle  mine  hellige, 
at  I  skal  bygge  mig  et  hus «  (L.  &  P.  124:29—31). 

Således  kom  Herrens  åbenbaring  den  19.  januar  1841.  Lydige  mod 
denne  befaling  blev  hjørnestenen  til  templet  lagt  i  Nauvoo  den  6. 
april  1841.  Før  det  blev  fuldført,  havde  Profeten  beseglet  sit  vidnes- 
byrd med  sit  blod  i  Carthage,  Illinois.  Ikke  desto  mindre  havde  Pro- 
feten onsdag  den  4.  maj  1842  taget  nogle  udvalgte  få  med  sig  op  i  den 
øverste  del  af  sin  butik  i  Nauvoo, 

» og  instruerede  dem  i  grundsætningerne  og  forordnin- 
gerne i  Præstedømmet  med  henblik  på  tvætninger,  salvelser 
begavelser  og  overdragelsen  af  nøgler  vedrørende  det  aronske 
præstedømme,  og  derefter  angående  den  højeste,  det  melkise- 
dekske  præstedømmes  orden,  og  fremsatte  forordningen,  der 
vedrører  den  Gamle  af  Dage,  og  alle  de  planer  og  principper, 
ved  hjælp  af  hvilke  enhver  er  i  stand  til  at  sikre  fylden  af  de 
velsignelser,  som  er  blevet  beredt  for  den  Førstefødtes  Kirke, 
og  til  at  komme  og  dvæle  i  nærværelse  af  Elohim  i  de  evige 
verdener.  I  dette  råd  blev  den  gamle  tingenes  orden  indstiftet 
for  første  gang  i  disse  sidste  dage.«  (D.  H.  C.  V.  2.)  . 

Denne  bygning  blev  rejst, 
som  Præsident  Brigham 
Young  sagde,  »Ved  hjælp  af 
sværd  i  den  ene  hånd,  og 
murske  og  hammer  i  den  an- 
den, med  skydevåben  i  hånd, 
og  en  stærk  skare  politi,  og 
med  himlens  velsignelser.« 
(Journal  of  Discourses,  II: 
32). 

I  december  1845  begyndte 
begavelsesarbejdet,  og  ved 
slutningen  af  den  samme  må- 
ned havde  mere  end  tusind 
medlemmer  modtaget  disse 
velsignelser,  107  af  dem  mod- 
tog den  hellige  ordinance 
på  juledag.  Ordinance-arbej- 
det  fortsatte  i  adskillige  må- 
neder, og  mange  af  de  hel- 
lige modtog  derved  den  ån- 
delige styrke,  som  skulle 
hjælpe  dem  alle  gennem  de- 
res liv.  Bygningen  blev  indviet  den  30.  april  1846,  og  igen  den  føl- 
gende dag. 

I  september  1846  var  denne  hellige  bygning  i  pøbelens  hænder, 
og  i  to  år  stod  dette  en  gang  indviede  tempel  som  en  forladt  bygning. 
Så  i  november  1848  blev  den  et  bytte  for  en  brandstifters  ansvarsløse 
gerning.  Flammer  omringede  hele  bygningen  og  efterlod  kun  nogle 
sortsværtede  mure.  Ikarianerne,  et  samfund,  som  havde  bosat  sig  i 
Nauvoo,  efter  at  de  hellige  havde  forladt  den,  forsøgte  at  genopbygge 
templet  for  at  bruge  det  til  skolebygning.  Men  medens  dette  arbejde 
var  i  gang,  jævnede  en  tornado  i  maj  1850  bygningens  mure  med  jor- 
den. I  årenes  løb  er  stenene  blevet  båret  væk,  enten  som  byggemate- 
riale i  Nauvoo  eller  af  souvenir-samlere.  Sidste  år  afholdt  medlemmer 

af  Chicago  Stake  en  arbejdsdag,  hvor  de  sandede  mange  af  disse  origi- 
nale tempelsten  til  fremtidigt  brug. 

Adskillige  steder  blev  midlertidigt,  men  med  ærbødighed,  anvendt 
af  de  hellige  til  de  hellige  formål  efter  deres  vandring  til  Salt  Lake 
dalen.  Ældste  Addison  Pratt,  som  blev  kaldet  til  at  vende  tilbage  til 
sit  arbejde  i  missionen  på  Selskabsøerne  (nu  Tahiti-Missionen),  mod- 
tog sine  begavelser  i  Ensign  Peak.  Begavelser  for  de  levende  blev  fra 
1851  til  1855  udført  i  Council  House  på  det  sydvestlige  hjørne  af  South 
Temple  Street  og  Main  Street.  I  april  1854  blev  den  nordvestlige  del 
af  Tempelpladsen  udvalgt  som  byggegrund  til  begavelsesværelserne. 
Denne  bygning  blev  pudset  i  februar  1855,  og  blev  fuldført  i  april 
samme  år.  Præsident  Heber  C.  Kimball  af  Det  Første  Præsidentskab 
holdt  indvielsesbønnen  i  denne  bygning  den  5.  maj  1855,  og  det  var 
ham,  som  brugte  år  af  sin  tid  til  at  lede  arbejdet  her. 

Nogen  tid  efter  at  en  tilbygning  var  bygget  i  1856,  blev  dette  hus 
kendt  som  Endovment  House.  Her  kom  mange  af  de  omvendte  emi- 
granter i  Kirken  til  at  modtage  deres  velsignelser-  og  til  at  lægge 
grundvolden  til  de  hjem,  de  oprettede  i  Zion  —  hjem,  der  frembragte 
familier,  som  stadig  bidrager  med  styrke  til  Kirken  ved  deres  vidnes- 
byrd og  deres  arbejde. 

Dåb  for  de  døde  blev  udført  her  indtil  1876,  begavelser  indtil  1884, 
og  besegling  af  mand  til  hustru  indtil  1889.  Skønt  det  aldrig  havde 
været  hensigten,  at  det  skulle  være  et  permanent  tempel,  havde  dette 
Herrens  hus  tjent  sit  formål  godt  i  34  år.  I  1889  fik  Præsident  Wilford 
Woodruff  bygningn  sløjfet;  de  hellige  havde  da  templer  i  St.  George, 
i  Logan,  og  i  Manti,  Utah,  og  det  ville  ikke  vare  længe,  før  Salt  Lake 
Templet  ville  blive  indviet. 

(Fra  Improvement  Eva). 


»Derfor  er  det  lovligt,  at  en  mand  har  en  hustru,  og  de  to  skal  blive 
eet  kød,  for  at  jorden  kan  opfylde  formålet  med  dens  skabelse  og  blive 
fyldt  med  det  bestemte  antal  mennesker  i  overenstemmelse  med  deres 
skabelse,  før  verden  blev  til.«  (L.  &  P.  49:16—17). 


Har  De  husket  at  forny  Deres  abonnement  på  Stjernen? 

Prisen  for  et  helt  år  er  kr.  8,50  i  Danmark,  og  $  2.00  i  udlan- 
det, frit  tilsendt.  I  Danmark  bedes  beløbet  venligst  indbetalt 
på  postgirokonto  nr.  333.38,  CHURCH  OF  JESUS  CHRIST  OF 
LATTER-DAY  SAINTS,  Priorvej  12,  Købenbavn  F.  Husk  på  ta- 
lonen at  skrive  »Stjernen«. 

Tre  Utah  templer 


I  august  1863  kantede  et  stort  antal  unge  vejen  i  udkanten  af  græn- 
sebyen Logan  for  at  byde  Kirkens  Præsident,  De  Tolv  Apostle  og 
andre  fremtrædende  ældster  fra  Kirken  velkommen,  da  de  ankom  for 
at  afholde  en  konference.  Det  var  i  sandhed  et  betagende  syn  for 
disse  brødre. 

Under  konferencemøderne  den  næste  dag  rejste  ældste  Wilford 
Woodruff  sig  for  at  tale  og  valgte  at  henvende  sig  til  de  samme  unge 


Templet  i  Logan. 

mennesker.  Ledet  af  Ånden  lovede  han,  at  de  skulle  få  det  privile- 
gium at  arbejde  i  det  tempel,  som  ville  blive  bygget  i  den  østlige  ende 
af  byen  nogen  tid  efter,  at  de  var  blevet  forældre  i  Israel  og  efter 
at  adskillige  af  deres  nuværende  ledere  var  gået  til  åndeverdenen. 

Byggegrunden  til  dette  tempel  blev  udpeget  af  Præsident  Brigham 
Young  og  blev  indviet  af  ældste  Orson  Pratt  den  17.  maj  1877.  Hjør- 
nestenene til  Logan  Templet  blev  lagt  under  ledelse  af  Præsident 
John  Taylor  af  De  Tolvs  Råd  den  17.  september  1877,  tre  uger  efter 
Præsident  Brigham  Youngs  død. 

Da  ældste  Wilford  Woodruff  besøgte  Logan  i  sommeren  1880,  talte 
han  om  det  delvis  færdige  tempel  på  højen,  idet  han  mindedes,  at  før 
han  havde  givet  de  unge  mennesker  det  løfte  sytten  år  tidligere, 
»tænkte  vi  slet  ikke  på  at  bygge  et  tempel  her.«  (Journal  of  Discour- 
ses  XXL299). 

Logan  templet  blev  indviet  af  Præsident  John  Taylor  den  17.  maj 
1884,  og  de  hellige  havde  således  afsluttet  dette  kærlighedsarbejde  i 

løbet  af  en  periode  på  syv  år.  Meget  af  arbejdet  var  skænket  som 
gave;  meget  af  materialet  var  kommet  fra  naturrigdommene  i  om- 
egnen. 

Logan  Templet  står  i  dag  på  en  smukt  anlagt  grund  på  ti  acres.  Ste- 
nene, der  blev  brugt  til  murene,  blev  bragt  derhen  fra  stenbrudene 
i  bjergene  i  nærheden  og  er  meget  mørkegrå  kiselholdig  limsten. 
Tømmeret  til  bygningen  kom  fra  Logan  Canyon  og  blev  forarbejdet 
i  den  tempelsavmølle,  der  specielt  blev  indrettet  til  dette  formål.  Det 
er  en  fem-etages  bygning. 


Da  Præsident  Brigham  Young  i  august  1850  besøgte  de  hellige  i 
Manti,  udpegede  han  en  grund,  hvor  et  tempel  en  dag  ville  blive 
bygget.  Det  var  ham,  som  indviede  stedet  til  bygningen  af  templet 
mere  end  et  kvart  århundrede  senere,  den  25.  april  1877.  I  de  mel- 
lemliggende år  var  højen  blevet  brugt  som  stenbrud  til  at  skaffe 
sten  til  bygning  af  huse  og  til  befæstninger  mod  uvenlige  indianere. 
Fem  dage  efter  indvielsen  af  grunden  mødtes  hundrede  mænd  i  sten- 
brudet  og  knælede  ned  i  bøn,  før  de  påbegyndte  arbejdet  på  dette 
Herrens  Hus. 

Det  krævede  to  års  sprængninger  og  planering  at  forarbejde  fun- 
damentet og  den  nederste  del  af  bygningen.  Den  14.  april  1879  blev 
så  hjørnestenene  lagt,  og  arbejdet  påbegyndt  på  murene,  som  blev 
bygget  af  flødefarvede  oolit  limsten,  som  blev  taget  fra  højen. 

De  elleve  års  bygningsperiode  ville  have  slået  modet  ned  hos  en 
mindre  tapper  gruppe  mænd,  eller  hos  en  befolkning,  der  var  inspi- 
reret af  et  mindre  ophøjet  ideal.  Deres  styrke  blev  endda  bebyrdet 
med  det  strenge  arbejde  at  opdyrke  et  barsk,  fremmed,  uvenligt  land. 
Der  var  en  konstant  kamp  mod  tørke,  græshopper,  fattigdom  og  in- 
dianere, som  beredvilliget  tog  imod  udfordringen  til  at  drive  nybyg- 
gernes kvæg  bort  til  deres  egne  formål. 

Men  til  sidst  blev  dette  hus  fuldført,  og  ældste  Lorenzo  Snow  af 
De  Tolvs  Råd  holdt  indvielsesbøn  den  21.  maj  1888. 

Templet  er  enkelt,  men  repræsenterer  i  sin  elegance  det  bedste, 
som  de  hellige  kunne  yde  af  deres  jordiske  gods  og  deres  arbejde. 

Som  alle  sidste  dages  hellige  templer  vender  bygningen  mod  øst, 
skønt  udsigten  til  dets  forside  er  spærret  af  de  pragtfulde  og  ubøje- 
lige bjerge.  Det  er  bagsiden  af  bygningen,  man  ser  fra  landevejen, 
mange  fod  under  templet. 

Fra  tempelgrunden  har  man  en  pragtfuld  udsigt  over  den  rolige, 
brede  dal.  Grunden  er  anlagt  med  skrånende  plæner,  strålende  blom- 
ster og  en  rig  mangfoldighed  af  træer  og  buske,  men  selv  muldjorden, 
som  nu  giver  næring  til  denne  beplantning,  måtte  bæres  op  til  tem- 
pelgrunden. 


I  St.  George,  i  Utahs  »Sydstat«,  står  Si.  George  Templet,   det  æld- 
ste i  Kirken  i   forhold  til  den  tid,  det  har  været  i  brug.  Præsident 

Templet   i  Manti. 

George  A.  Smith  af  Det  Første  Præsidentskab  indviede  grunden  den 
9.  november  1871,  og  arbejdet  med  at  grave  grunden  blev  påbegyndt 
samme  dag,  på  en  tid  da  der  kun  boede  femten  hundrede  mennesker 
på  egnen.  En  messingkanon,  et  minde  fra  krigen  med  Mexico,  blev 
snart  rigget  til  og  brugt  til  at  drive  grundpillerne  ned  til  fundamentet, 
hvortil  der  blev  anvendt  lavasten.  Hjørnestenen  blev  lagt  den  1.  april 
1874.  Bygningens  mure  er  røde  sandsten,  for  længe  siden  malet  hvide. 
Den  1.  januar  1877  blev  templet  delvis  indviet.  Ældste  Wilford 
Woodruff,  som  blev  den  første  præsident  for  dette  tempel,  indviede 
dåbsværelset  og  nederste  etage.  (Døbefonten  havde  været  en  person- 
lig gave  fra  Præsident  Brigham  Young).  Ældste  Erastus  Snow  indvie- 
de anden  etage,  og  ældste  Brigham  Young,  jr.,  indviede  beseglings- 
værelset.  Ordinancearbejdet  blev  påbegynd  den  11.  januar  1877.  Den 
47.  årlige  generalkonference  i  Kirken  blev  holdt  i  Templet  den  6., 
7.  og  8.  april  1877.  Det  var  på  det  tidspunkt,  at  hele  bygningen  blev 
indviet  af  Præsident  Daniel  H.  Wells  af  Det  Første  Præsidentskab. 
Præsident  Brigham  Young  og  alle  hans  efterfølgere  i  Præsidentska- 
bet, til  og  med  Præsident  Heber  J.  Grant,  var  tilstede  ved  denne 
højtidelighed. 


20 


Templet  i  St.  George. 

Det  var  her  i  St.  George  Templet,  at  ånderne  af  de  mænd,  der 
havde  underskrevet  Uafhængighedserklæringen,  og  af  De  Forenede 
Staters  præsidenter  viste  sig  for  ældste  Wilford  Woodruff  og  kræ- 
vede, at  tempelarbejde  skulle  udføres  for  dem.  Det  var  her,  at  or- 
dinancerne  for  disse  mænd  blev  udført. 

Der  er  en  pragtfuld  udsigt  fra  bygningen.  De  røde  sandstensklip- 
per mod  nord,  lava-højdedragene  mod  øst  og  vest,  Rio  Virgin-floden, 
der  løber  gennem  dalen  mod  syd,  og  byen  St.  George,  der  ligger  mod 
nord  og  nordvest,  danner  et  billede  med  slående  og  levende  kon- 
traster. Som  en  flyver  har  sagt:  »Fra  luften  ser  templet  ud  som  en 
juvel  i  en  grøn  indfatning.«  Længe  vil  det  fortsætte  med  at  være 
kendetegn  for  flyverne,  et  landemærke  for  turisterne  og  et  helligt  sted 

for  medlemmerne  af  Kirken.  r-       /  <  c 

Fra  Improvcment  Era. 

Templet  i  Schwei: 


Templet  i  Schweiz 


På  ovenstående  billede  viser  vi  en  model  af  det  nye  tempel  i 
Schweiz,  som  det  vil  komme  til  at  se  ud  med  sine  funklende  hvide 
mure  mod  den  grønne  baggrund  af  de  smukke  skove. 

Dette  billede  er  fornylig  blevet  frigivet  til  offentliggørelse  af  Det 
Første  Præsidentskab,  og  viser  det  godkendte  udkast  til  templet  samt 
de  omliggende  smukke  parkanlæg  og  to  andre  bygninger.  Den  ene  af 
dem,  til  venstre,  skal  være  bolig  for  tempelpræsidenten.  Den  anden, 
til  højre,  er  kirkebygningen  for  den  nærliggende  Bern  gren. 

Tegningen  er  udarbejdet  af  de  schweiziske  arkitekter  Bercher  og 
Simmer,  i  samarbejde  med  Edward  O.  Anderson,  som  er  Kirkens  tem- 
pelarkitekt, og  for  øjeblikket  har  opsyn  med  bygningen  af  templet  i 
Los  Angeles. 

Billedet  viser,  hvorledes  det  schweiziske  tempel  vil  komme  til  at 
ligge  på  byggegrunden  i  nærheden  af  Bern.  Den  vældige  skov  danner 
en  virkningsfuld  baggrund.  Grunden  ligger  på  et  højdedrag,  og  templet 
vil  kunne  ses  i  lang  afstand. 

Grunden  blev  indviet  i  sommeren  1953  af  Præsident  David  O. 
McKay,  som  også  foretog  det  første  spadestik  på  grunden.  Præsident 
McKay  meddelte  på  den  sidste  Generalkonference  i  Salt  Lake  City, 
at  arbejdet  med  bygningen  af  templet  allerede  var  påbegyndt.  Det  vil 
blive  det  første  tempel,  .som  Kirken  opfører  i  Europa.  Når  det  er  fuld- 

ført,  vil  det  betjene  næsten  halvdelen  af  de  40.000  medlemmer  af  Kir- 
ken, som  bor  i  Europa.  De  fleste  af  disse  medlemmer  bor  i  Schweiz 
og  Tyskland. 

På  sin  tur  til  Europa  meddelte  Præsident  McKay  også,  at  der  var 
købt  en  tempelgrund  i  England,  beliggende  mellem  London  og  havne- 
byen Brighton.  Den  købte  ejendom  er  baroniet  New  Chapel,  bestående 
af  32  acres  smukt  anlagt  grund  med  flere  store  bygninger.  Præsident 
McKay  indviede  også  denne  grund. 

Tegningerne  til  templet  i  England  er  nu  ved  at  blive  udarbejdet,  og 
ældste  Edward  O.  Anderson  arbejder  også  som  rådgivende  arkitekt  for 
denne  bygning.  Fm  ^.^  ^^ 


indbinding  af  Stjernen  1Q53 

Stjernen  for  1953  kan  nu  indbindes.  Bogbinderen  har  atter  i 
år  givet  os  et  meget  fordelagtigt  tilbud,  således  at  en  lignende 
indbinding  som  1952  (smuk  pluviusin  med  ægte  guldtryk)  kan 
leveres  til  samme  pris  som  sidste  år,  kr.  6,50.  Da  denne  billige 
pris  imidlertid  forudsætter,  at  et  større  antal  indbindes  på  een 
gang,  bedes  de  »Stjerner«,  der  ønskes  indbundet,  venligst  ind- 
sendt til  missionskontoret  inden  den  1.  februar. 

Vi  lader  desuden  indbinde  et  begrænset  antal  eksemplarer, 
der  kan  leveres  til  samme  pris  plus  abonnementsprisen,  kr.  8.50, 
altså  ialt  kr.  15.00  i  Danmark,  $  3.00  i  udlandet,  frit  tilsendt. 

Betalingen  bedes  venligst  indsendt  samtidig  med  bestillingen 
til  CHUBCH  OF  JESUS  CHRIST  OF  LATTER-DAY  SAINTS, 
Priorvej  12,  København  F.,  i  Danmark  postgirokonto  nr.  333.38. 

Vi  har  nogle  få  indbundne  eksemplarer  af  »Stjernen«  for  1952 
tilbage;  de  kan  fås  til  samme  pris,  kr.  15,00  i  Danmark,  $  3.00 
i  udlandet. 


H^redslær  er  indernes  budskab 

»Ve  den,  der  er  ligegyldig  i  Zion«  (2.  Nephi  28:24). 

Formål:  At  påpege  nødvendigheden  af  altid  at  være  på  vagt  imod 
Satans  kneb  og  list. 

Hvis  der  skulle  være  noget  sted  i  verden,  man  ganske  naturligt 
ville  formode,  at  man  skulle  befinde  sig  vel,  ville  dette  sted  være  i 
Zion.  Men  det  er  nødvendigt  stadig  at  være  på  vagt  selv  i  Zion,  thi 
det  onde  er  ikke  bandlyst  fra  jorden.  Ordene  i  den  af  Eliza  Snow  for- 
fattede sang  giver  på  udmærket  måde  udtryk  for  denne  tanke: 

Tænk  ej,  når  til  Zion  I  drage, 
at  prøven  er  endt  og  forbi, 
at  glæden  I  ene  skal  smage 
og  straks  vorde  frelste  og  fri ! 
Nej!  Guldet  må  lutres  i  ilden, 
og  vi  vore  prøver  bestå 

Tænk  ej   eders  gerning  har  ende 
og  Zion   er  dovenskabs  hjem, 
at  Gud   sine  gaver  vil  sende 
til  dem,  som  ej  selv  stræbe  frem! 
Nej,  der  kun  velsignelsen  vindes 
ved  tro  og  utrættelig  flid, 
hvad  nu  hos  de  hellige  findes, 
er  frugten  af  arbejd'  og  flid. 

Når  vi  er  tilfredse  med  os  selv,  er  det  tiden,  da  vi  er  mest  sårbare 
for  Satans  snarer.  Når  vi  er  tilfredse  og  befinder  os  godt  og  ikke  ta- 
ger det  hele  så  højtideligt,  vil  Satan  måske  neddysse  os  i  »vellystig 
sikkerhed«  og  få  os  til  fejlagtig  at  tro,  at  alt  er  vel.  Denne  falske  sik- 
kerhedsfølelse er  yderst  farlig.  Så  længe  der  findes  nogen  som  helst 
synd  og  ugudelighed  i  Zion,  er  alt  ikke  vel,  og  vi  kan  ikke  tillade  os 
at  være  ligegyldige. 

Vi  burde  ikke  tage  noget  for  givet.  Som  forældre  burde  vi  ikke  tage 
vore  børns  sikkerhed  og  velvære  for  givet.  At  være  overbevist  om, 
at  vore  børn  ikke  kan  gøre  noget  forkert,  er  at  indbyde  til  vanskelighe- 
der, thi  så  længe  nogen  af  os  lever,  er  der  fristelser,  som  vi  måske  vil 
bukke  under  for.  Kun  den,  der  holder  ud  til  enden,  er  sikker.  Vore 
generalautoriteter  råder  bestandig  forældrene  til  at  vide  ■ —  og  det  til 
enhver  tid  —  hvor  og  med  hvem  deres  børn  færdes. 

Vi  burde  afgjort  ikke  tage  evangeliet  for  givet.  Evangeliet  er  som 
en  dyrebar,  men  spæd  plante,  som  må  passes  og  næres  til  stadighed, 
for  at  den  kan  vokse  og  blive  ved  med  at  blomstre.  Kendskab  til  evan- 
geliet overføres  ikke  fra  det  ene  slægtled  til  det  andet.  Hver  enkelt 
må  studere  og  kende  det  for  sig  selv. 

Vi  kan  ikke  hvile  på  vore  forfædres  laurbær  eller  deres  gode  ger- 
ninger og  ædle  karakter.  Ligegyldigt  hvor  herligt  og  glorværdigt  vore 
forfædre  har  levet  og  er  døde,  ligegyldigt  hvor  tapre  de  har  været  i 
vidnesbyrdet  om  Jesus,  så  kan  de  dog  ikke  føje  noget  til  vor  åndelige 
kaliber.  Johannes  Døberen  sagde,  da  han  talte  til  mængden: 

»Så  bær  da  frugter,  som  er  omvendelsen  værdige,  og  begynd  ikke 
at  sige  for  jer  selv:  Vi  har  Abraham  til  fader;  thi  jeg  siger  jer,  at  Gud 
kan  opvække  Abrahams  børn  af  stenene  dér!«  (Luk.  3:8). 

Vi  kan  ikke  hvile  på  laurbærrene  af  tidligere  års  arbejde  og  tjene- 
ste. Engang  imellem  hører  vi  en  eller  anden  sige:  »Jeg  synes,  jeg  har 
gjort  min  del.  Nu  har  jeg  arbejdet  alle  disse  år.  Nu  fortjener  jeg  at 
hvile  lidt.«  Vi  kunne  lige  så  godt  sige:  »Nu  har  jeg  spist  i  alle  disse 

år,  jeg  mener,  det  er  tilstrækkeligt.«  Vor  ånd   trænger  til   stadighed 
til  næring,  akkurat  lige  så  meget  som  vort  legeme. 

Lad  os  ikke  blive  bedraget  eller  blindet  af  menneskers  underfundig- 
hed eller  ved  smiger  eller  ved  falske  lærdomme,  som  cirkulerer  i  vor 
midte.  Lad  os  altid  være  på  vagt  mod  enhver  form  for  overgreb  fra 
den  ondes  side. 


Personlige  nyheder  fra  nær  og  fjern. 

Bryllup: 

Søster  Edith  Marie  Munch,  København,  blev  den  30.  oktober  1953 
viet  til  broder  Vilhelm  Søren  Jakobsen,  Amager.  Efter  den  borgerlige 
vielse  fik  brudeparret  Kirkens  velsignelse  ved  distriktspræsident  Er- 
nest Anton  Jensen.  Stjernen  ønsker  hjertelig  til  lykke! 

Fødselsdage: 

Aalborg  distrikt:  Den  2.  januar  fylder  søster  Jensine  Laursen 
Andersen,  Nibe,  80  år.  Hjertelig  til  lykke! 

Amager:  Den  27.  januar  fylder  broder  Carl  Helgo  Jensen,  Messina- 
vej 1,  80  år.  Hjertelig  til  lykke! 

Den  31.  januar  fylder  søster  Meta  Rosalie  Jørgensen,  Kretavej  9, 
65  år.  Hjertelig  til  lykke! 

Esbjerg:  Den  31.  januar  fylder  broder  Martin  Christiansen  60  år. 
Hjertelig  til  lykke! 

U.  S.  A.:  Fra  Salt  Lake  City  kommer  meddelelse  om,  at  broder  Einar 
Corelli,  som  emigrerede  fra  Danmark  den  8.  april  1953,  er  blevet 
optaget  som  medlem  af  Utah  Symphony  Orchestra,  som  i  november 
åbnede  sin  1953 — 54  koncertsæson  med  en  stor  koncert  i  Tabernaklet. 
Broder  Corelli  vandt  i  en  optagelses-konkurrence  over  20  andre  an- 
søgere. Stjernen  ønsker  broder  Corelli  hjertelig  til  lykke. 

Dødsfald  i  U.  S.  A.  Fra  Amerika  er  kommet  meddelelse  om,  at 
broder  Carl  Edvin  Frederik  Jensen  den  30.  november  1953  pludse- 
lig er  død,  kun  45  år  gammel.  Broder  Jensen  emigrerede  sammen 
med  sin  familie  fra  København  den  18.  februar  1949  til  Salt  Lake 
City,  Utah,  og  havde  netop  tiltrådt  en  ny  stilling  i  Phoenix,  Arizona, 
da  han  midt  under  sit  arbejde  blev  ramt  af  et  hjerteslag.  Han  efter- 
lader sig  hustru  og  tre  børn,  som  alle  bor  i  Salt  Lake  City,  hvor  også 
begravelsen  fandt  sted.  Æret  være  broder  Jensens  minde! 

Bryllup  i  U.  S.  A.:  Tidligere  missionær  i  den  danske  mission,  Thad 
G.  Kirkham,  blev  den  25.  november  i  Salt  Lake  Templet  viet  til  Arlene 
Peterson.  Stjernen  ønsker  hjertelig  til  lykke! 

{Kredsfærernes  budskab. 

Trosartiklerne. 

Artikel  1:  »Vi  tror  på  Gud,  den  evige  Fader,  på  hans  Søn  Jesus 
Kristus  og  på  den  Helligånd.« 

Tro  på  Gud. 

Al  religiøs  tro  er  bygget  på  Gud.  Derfor  er  kundskab  ora  hans  eksi- 
stens, hans  personlighed  og  hans  egenskaber  yderst  vigtig.  Der  er  tre 
almindelige  kilder,  gennem  hvilket  mennesket  modtager  kundskab  an- 
gående goddommen.  Det  er  historie,  fornuft  og  åbenbaring. 

Historien  giver  bevis  på  guddommens  eksistens  og  på  hans  handle- 
måde med  mennesket.  Bibelen,  den  ældste  optegnelse,  nævner  Gud 
som  alle  tings  skaber.  (1.  Mosebog  1:1).  Ved  verdens  begyndelse 
åbenbarede  han  sig  for  vore  første  forældre,  Adam  og  Eva.  De  hørte 
hans  røst  i  haven  (Moses  4:14),  og  efter  deres  overtrædelse  fortsatte 
de  med  at  bønfalde  ham.  Derfor  tog  de  deres  personlige  kundskab 
om  hans  eksistens  med  sig,  da  de  forlod  Edens  Have.  Se  1.  Mosebog 
kap.  1;  D.  k.  P.,  Moses  kap.  4.  Således  har  mennesket  fra  tidernes  be- 
gyndelse gennem  traditioner  og  historie  modtaget  kundskab  om  Gud 
og  hans  egenskaber. 

Fornuften  bekræfter  hans  eksistens.  Den  orden  og  det  system, 
der  findes  i  skabelsen,  har  gjort  indtryk  på  mennesket:  årstidernes 
skiften,  kredsløbet  af  vand  fra  hav  til  sky  og  fra  sky  til  jord,  univer- 
sets orden,  det  menneskelige  legemes  indretning  og  fuldkommenhed. 
»Hvert  hus  bygges  jo  af  en  eller  anden,  men  den,  der  har  bygget  alt, 
er  Gud.«  (Hebr.  3:4). 

Dog  giver  åbenbaring  mennesket  den  sikreste  kundskab  om  gud- 
dommens eksistens.  Bibelen  og  Mormons  Bog  indeholder  mange  åben- 
baringer om  Guds  eksistens  og  hans  tilsynekomst  for  hans  tjenere, 
profeterne.  Men  en  af  de  mest  strålende  åbenbaringer,  der  nogensinde 
er  blevet  givet  til  verden,  blev  forbeholdt  den  nuværende  uddeling. 
I  foråret  1820,  i  en  lund  i  den  vestlige  del  af  staten  New  York,  så  Jo- 
seph Smith  den  levende  Gud  og  hans  Søn  Jesus  Kristus.  Han  hørte 
deres  røst  og  følte  kraften  og  styrken  ved  deres  guddommelige  til- 
stedeværelse. Måske  har  aldrig  noget  dødeligt  menneske  fået  et  mere 
vidunderligt  syn,  end  det,  drengen  Joseph  modtog  ved  den  lejlighed. 
Da  han  kom  fra  skovene  denne  forårsmorgen,  havde  han  en  mere 
fuldkommen  kundskab  om  Gud  og  hans  elskede  Søn  end  nogen  anden 
levende  sjæl. 

Den  16.  februar  1832  så  Joseph  Smith  og  Sidney  Rigdon  verdens 
Frelser  og  talte  med  ham  i  et  himmelsk  syn.  (Se  L.  &  P.  70:19 — 24). 
Og  den  3.  april  1836  viste  Frelseren  sig  for  Joseph  Smith  og  Oliver 
Cowdery  i  Kirtland  Tempel.  (Læs  hvad  de  siger  —  L.  &  P.  110:2 — 4). 
Alle  medlemmer  af  Kirken  er  berettiget  til  et  personligt  vidnesbyrd 
om  Guds  eksistens,  om  hans  egenskaber  og  om  deres  forhold  til  ham. 

Grenskonferencerne 

i  den  danske  mission  afholdes  som  følger: 

Frederikshavn     10.  januar  Fredericia     31.  januar 

Vejle    10.  januar  Horsens    14.  februar 

Silkeborg     17.  januar  Hjørring    14.  februar 

København      17.  januar  Odense     14.  februar 

Aalborg     17.  januar  Randers    21.  februar 

Slagelse    24.  januar  Aarhus     28.  februar 

Esbjerg    24.  januar  Løgstør    28.  februar 

Herning    31.  januar  Amager    28.  februar 

Skive    31.  januar  Kolding    14.  marts 


Nyt  fra  hjælpeorganisationerne 


Kvindelig  hjælpeforening. 

Nytårstanker. 

Nu  bryder  et  nyt  år  frem.  Det  er  en  meget  god  og  passende  tid  til 
at  se  tilbage  på  de  dage  og  måneder,  der  er  uigenkaldelig  forbi.  Vi 
kan  ikke  kalde  dem  tilbage,  heller  ikke  forandre  en  eneste  dags  gernin- 
ger. Minderne  kan  komme  strømmende  tilbage  til  os  og  bringe  enten 
glæde  og  tilfredshed  eller  sorg  og  anger  over  ting,  vi  har  udført,  eller 
ting,  vi  ikke  har  fået  gjort.  Der  kan  være  minder,  som  skaffer  os  vir- 
kelig lykke,  når  vi  tænker  på  de  kærlige,  omsorgsfulde  og  betænk- 
somme gerninger,  vi  har  gjort  overfor  vore  omgivelser.  Måske  var 
det  et  bange,  træt  og  forvildet  lille  barn,  som  fandt  trøst  og  sikker- 
hed ved  dine  beroligende  ord  og  dit  venlige  smil.  Måske  syntes  din 
næstes  tunge  sorgens  byrder  lettere  at  bære,  fordi  du  viste  din  kær- 
lighed og  sympati. 

Til  nogle  vil  komme  følelsen  af  nederlag  og  svigten,  fordi  de  havde 
365  dage,  der  burde  fyldes  med  noget  værdifuldt,  noget,  der  kunne 
gøre  verden  bedre  at  leve  i,  fordi  de  var  her,  men  i  stedet  for  findes 
der  mange  tomme  og  meningsløse  dage.  Der  var  mange  lejligheder 
til  at  bringe  lidt  solskin  ind  i  et  formørket  liv,  men  der  findes  man- 
ge, som  kun  tænker  på  sig  selv  og  på  deres  egen  fordel. 

Men  nu  bryder  et  nyt  år  frem.  Endnu  en  gylden  lejlighed  til  at  ud- 
fylde 365  dage  med  nyttige  gerninger;  men  tiden  til  at  begynde  er  nu, 
i  dag.  Vent  ikke  til  næste  uge  eller  næste  måned.  Bring  noget  værdi- 
fuldt ind  i  hver  dag.  Fyld  hver  side  i  denne  nye  bog  med  værdifulde 
gerninger  og  tanker,  således  at  der,  når  den  sidste  side  skal  skrives, 
kun  vil  være  gode  og  trøsterige  minder  at  fylde  timerne  med. 

Hvis  du  ønsker  at  forøge  din  lykke  og  forlænge  dit  liv,  så  glem 
din  næstes  fejl.  Glem  al  bagvaskelse  og  alle  de  uvenlige  bemærknin- 
ger, du  hører  hver  dag.  Glem  dine  venners  særheder,  og  husk  kun 
det  gode,  som  gør,  at  du  holder  af  dem.  Glem  alle  de  personlige  stri- 

digheder,  som,  når  de  bliver  gentaget,  synes  mange  gange  værre,  end 
de  virkelig  er. 

Ubehagelige  ting  vil  komme  i  dit  liv,  men  de  bliver  kun  større, 
hvis  vi  husker  på  dem.  Der  er  så  meget  godt  hos  vore  medmennesker, 
at  det  vil  få  det  onde  til  at  forsvinde,  hvis  vi  giver  det  en  chance. 

Glem  alt  det,  der  i  går  var  ubehageligt,  begynd  i  dag  på  et  rent 
blad,  og  skriv  for  erindringens  skyld  kun  de  ting  op,  der  er  værd 
at  elske.  Husk,  at  vi  en  dag  må  aflægge  regnskab  for  vore  tanker, 
vore  ord  og  vore  gerninger.  Lad  os  derfor  prøve  på  at  gøre  livet  smukt 
for  os  selv  og  for  andre. 

Der  er  en,  der  har  levet  på  jorden,  og  som  var  et  eksempel  på 
sandhed  og  godhed.  Han  helligede  sit  liv  til  at  tjene  sine  medmen- 
nesker. Han  viste  os  den  snævre  sti  og  førte  os  på  vejen  og  bad  os 
følge  ham  ind  i  lyset.  Lad  os  altid  huske  på,  at  det  var  på  grund  af 
ham  og  gennem  ham,  at  vi  har  fået  en  lejlighed  til  at  forbedre  os, 
lad  os  glemme  fortidens  små  fejltagelser  og  se  fremtiden  i  møde  med 
fornyet  beslutning  om  at  forbedre  os. 

Vi  har  foran  os  en  ny  og  hel  bog  med  dage,  hele  365  er  der.  Det 
er  vore,  og  vi  kan  gøre  med  dem,  hvad  vi  vil.  Lad  os  prøve  at  fylde 
hver  eneste  med  så  megen  venlighed  og  kærlighed  til  vore  medmen- 
nesker som  muligt,  og  se,  hvor  megen  glæde  og  lykke  vi  får  til  gen- 
gæld. Når  vi  sår  kærlighed  og  venlighed,  vil  vi  høste  det  samme. 

Lad  os  som  Kvindelig  hjælpeforenings  hustruer  og  mødre  påtage 
os  vort  ansvar  med  en  sang  i  vore  hjerter,  taknemmelige  over  det 
vidunderlige  privilegium  at  være  medlemmer  af  denne  store  organi- 
sation. Lad  os  prøve  i  de  kommende  måneder,  gennem  vort  eksem- 
pel og  vor  rette  måde  at  leve  på,  at  lære  andre,  hvor  lykkelige  de  i 
virkeligheden  er,  som  tilhører  denne  vidunderlige  organisation. 

Vi  udtrykker  vore  bedste  ønsker  om  et  glædeligt  nytår  til  alle  sø- 
stre; må  det  blive  et  fredens  og  tilfredshedens  år.  Må  vi  finde  virke- 
lig glæde  og  trøst  ved  at  følge  i  Mesterens  fodspor.  Lad  os  glemme 
os  selv  og  tjene  vore  medmennesker,  og  elske  vor  næste  som  os  selv. 

Kvindelig  hjælpeforenings  hovedbestyrelse: 
Mary  G.  Sorensen,  præsidentinde.  Mary  Kaiser,  sekretær. 


Søndagsskolen. 

Nadververs  for  januar — februar  1954: 

O,  Gud,  vor  Fader,  hør  vor  bøn, 
og  send  din  nåde  med  din  Søn. 
Vor  nadver  nyder  vi  med  fred 
og  i  vor  Frelsers  kærlighed. 

Jeg  vil  gerne  benytte  denne  lejlighed  til  at  ønske  alle  søndagssko- 
lens funktionærer  og  lærere  et  lykkeligt  og  glædeligt  nytår.  Dette  er 
begyndelsen   til  et  nyt   år  for  søndagsskolen.  Vil  jeres   søndagsskole 

blive  bedre  i  år  end  sidste  år?  Vil  klasserne  være  bedre  forberedt,  end 
de  har  været  før?  Vil  vi  gøre  vort  bedste  for  at  fremme  Guds  værk 
her  på  jorden  ved  at  være  bedre  lærere? 

Dette  er  nogle  af  de  spørgsmål,  som  I  selv  må  besvare.  Jeg  håber, 
at  svaret  på  dem  allesammen  vil  være:  »Jeg  vil  prøve  at  gøre  det  bed- 
ste, jeg  kan,  for  at  dele  min  lykke  med  andre,  uegennytiigt  at  give  af 
mig  selv,  at  hjælpe  andre  til  at  lære  om  de  strålende  sandheder,  som 
uegennyttigt  er  blevet  givet  til  mig.«  Hvis  vi  alle  kan  gøre  disse  ting, 
hvilket  vidunderligt  liv  kunne  vi  da  have  her  på  jorden  sammen. 

Lad  os  se  rundt  på  vore  søndagsskoler  og  se,  hvad  vi  kan  gøre  for 
at  gøre  dem  mere  tiltrækkende.  Lad  os  se,  om  der  er  nogle  små  ting, 
vi  kan  gøre  for  at  gøre  klasserne  mere  interessante,  måske  et  par 
billeder,  nogle  blomster,  lidt  mere  kærlighed  til  mennesker  og  spe- 
cielt til  børn. 

Lad  os  som  søndagsskole-medarbejdere  i  den  danske  mission  be- 
slutte at  gøre  vor  del  i  det  kommende  år  for  at  hjælpe  så  godt  vi  kan 
med  at  undervise  om  de  vidunderlige  principper  til  dem,  der  endnu 
ikke  kender  dem. 

Vi  i  hovedbestyrelsen  vil  gøre  alt,  hvad  vi  kan  for  at  hjælpe  jer 
med  at  udføre  dette  arbejde,  og  vi  takker  jer  for  al  den  hjælp,  I  har 
givet  os  i  det  forløbne  år  og  håber,  at  I  vil  fortsætte  også  i  det  kom- 

Søndagsskolens  hovedbestyrelse. 


Primary. 

Ved  begyndelsen  af  et  nyt  år  tager  de  fleste  folk  beslutninger  for 
det  kommende  år,  og  de  overholdes  eller  brydes  alt  efter  som  tilfæl- 
det vil.  Når  vi  i  Primary  tager  nye  beslutninger,  er  der  mange  ting, 
vi  kan  gøre  eller  sige.  Her  er  nogle  spørgsmål,  som  I  kan  stille  jer 
selv.  Er  min  Primary  den  bedste  i  missionen?  Er  min  klasse  den  bed- 
ste i  Primary?  Hvad  kan  jeg  gøre  for  at  hjælpe  til  at  gøre  dem  bedre? 
Naturligvis  er  dette  kun  en  del  af  de  mange  spørgsmål,  som  vi  kan 
stille  os  selv.  Men  hvorledes  vi  skal  besvare  dem,  er  naturligvis  no- 
get, du  må  gøre.  Ved  begyndelsen  af  dette  nye  år,  som  Herren  har 
givet  os,  hvad  vil  vort  svar  da  blive?  Det  er  som  om  vi  har  fået  et 
nyt,  rent  stykke  papir,  og  har  fået  besked  på  at  skrive  en  historie 
om  vort  liv  på  det,  fejltagelser  og  alt  andet,  så  prøver  vi  at  radere 
fejlene  ud,  men  mærkerne  er  stadig  på  papiret,  hvor  vi  foretager 
disse  rettelser. 

Hvis  vi  kan  holde  vort  nye  år  rent  og  forbedre  de  mange  gaver, 
som  vor  Fader  har  givet  os,  så  hjælper  vi  os  selv  og  også  dem,  som 
vi  lever  og  arbejder  sammen  med. 

Evangeliet  er  enhver  anstrengelse  værd,  som  vi  kan  yde  for  at 
lære  mere  om  dets  vidunderlige  principper,  at  undervise  andre  i 
det,  og  især  de  små  børn.  Har  I  nogensinde  lagt  mærke  til  den  kær- 
lighed og  det  lys,  der  er  i  et  barns  øjne  efter  at  en  lærer  har  lært 

dem  en  dejlig  histore?  De  elsker  historierne  om  Kristus  og  de  gamle 
profeter,  gør  dem  levende  for  dem. 

I  det  kommende  nye  år  vil  vi  i  hovedbestyrelsen  gerne  ønske  alle 
Primary  medarbejderne  alt  det  bedste,  som  Herren  kan  give  for  at 
hjælpe  med  i  dette  vidunderlige  arbejde.  Tag  jeres  beslutninger  om 
at  gøre  jeres  Primary  til  den  bedste  i  missionen.  Vi  takker  jer  for 
det  forløbne  år  og  det  storartede  arbejde,  I  har  udført  ved  at  under- 
vise i  Primary.  Må  Herren  velsigne  jer  alle. 

Primary  hovedbestyrelse. 

Ungdomsforeningen. 

Ved  begyndelsen  af  det  nye  år  vil  vi  i  hovedbestyrelsen  gerne  øn- 
ske alle  funktionærer,  lærere  og  medlemmer  af  ungdomsforeningen  et 
rigtigt  glædeligt  nytår.  Vi  håber  og  beder,  at  det  nye  år  må  finde  alle 
lykkelige  ved  arbejdet,  og  at  glæde  og  tilfredshed  vil  være  resultatet 
af  dette  arbejde.  Ungdomsforeningen  er  en  del  af  det  største  værk,  der 
findes  her  på  jorden.  Alt  det  arbejde,  der  udføres  i  denne  organisa- 
tion, er  en  del  af  Guds  værk,  og  vi  har  fået  befaling  til  at  udføre  dette 
arbejde  og  holde  Hans  hus  i  orden.  »At  gøre  det  bedste  endnu  bedre« 
burde  være  målet  for  alle  denne  organisations  medlemmer.  Enhver 
del  af  denne  organisation  spiller  sin  rolle  i  Herrens  værk  og  er  nød- 
vendig for  at  gøre  denne  organisation  fuldkommen.  Både  åndelig  og 
kulturel  udvikling  er  nødvendig  i  vort  liv.  Det  gør  os  lykkelige  og 
binder  os  tæt  sammen  i  arbejde  og  leg. 

Vi  er  stolte  af  vor  G.  U.  F.,  og  ville  gerne  se  den  på  toppen  af  sin 
præstation  hele  tiden.  Den  kan  være  meget  virkningsfuld  til  at  bringe 
nye  medlemmer  ind  i  Kirken,  hvis  den  arbejder  gnidningsløst,  og  hvis 
organisationen  er  i  fuldstændig  harmoni  med  Guds  vilje.  Fortsæt  at 
arbejde  sammen,  og  I  vil  fortsætte  at  vokse  sammen.  Travle  menne- 
sker er  lykkelige  mennesker,  og  vor  Kirke  er  berømt  for  sine  lykke- 
lige mennesker. 

Vi  er  her  for  at  hjælpe  jer  til  at  hjælpe  jer  selv,  og  vi  håber,  I  ikke 
vil  undlade  at  henvende  jer  til  os  om  hjælp  til  at  afgøre  jeres  proble- 
mer. Vi  får  så  megen  hjælp  fra  jer  alle  og  vil  gerne  takke  jer  for  det. 
Gud  velsigne  jer,  og  held  og  lykke  i  det  kommende  nye  år. 

Lykke  og  held  i  365  dage, 

sundhed  i  52  uger. 

godt  humør  i  12  måneder, 

gode  venner  i  et  ubegrænset  tidsrum. 

Ungdomsforeningens  hovedbestyrelse. 

Genealogisk  forening. 

Så  er  vi  igen  begyndt  på  et  nyt  år.  —  1  lighed  med  mange  andre 
forudgående  år  begynder  vi  sikkert  også  dette  årsskifte  med  adskillige 
gode  forsætter  og  løfter  til  os  selv   om,  at  i   dette   år  skal  det  være 

alvor  med  at  gennemføre,  hvad  vi  gerne  vil  have  gennemført.  For  vi 
har  jo  alle  ønsker  i  retning  af,  hvordan  vort  liv  og  vor  tilværelse 
helst  skulle  forme  sig. 

Hvor  ruller  årene  dog  hurtigt!  —  Som  barn  længes  man  efter  at 
blive  voksen,  og  som  voksen  er  der  altid  noget,  man  ønsker  sig  hen 
til,  så  årene  glider  forbi  os  som  perler  på  en  snor. 

En  dag  opdager  vi  pludselig,  at  tiden  er  gået,  man  er  blevet  halv- 
gammel, og  årene  får  nu  på  en  gang  værdi  for  os.  Vi  ser  nu,  at  vi  har 
ruttet  med  dem  i  den  tro,  at  de  aldrig  fik  ende,  men  opdager,  at  nu 
fører  det  mod  afslutningen,  og  at  hvert  år,  der  går,  giver  os  mindre 
lejlighed  til  at  realisere  de  planer,  som  vi  lagde  gennem  tiderne. 

Hvor  er  et  menneskeliv  dog  kort.  Når  man  ser  tilbage,  forekom- 
mer de  svundne  år  kun  at  være  et  ganske  kort  spand  af  tid,  som 
man  synes  at  have  fået  altfor  lidt  ud  af.  Og  det  er  noget  af  det  mest 
triste,  dette  at  se  tilbage  på  et  liv,  man  ikke  har  fået  noget  ud  af. 
Ikke  udrettet  noget,  ikke  have  sat  sig  et  eftermæle,  kun  levet  livet, 
fordi  livet  nu  engang  skal  leves.  —  Alt  dette  giver  een  utilfredshed, 
en  følelse  af,  at  man  har  levet  sit  liv  forgæves,  har  spildt  sit  liv,  og 
man  ønsker  inderligt,  at  man  kunne  gøre  det  hele  om  og  begynde 
forfra,  da  ville  man  gøre  helt  anderledes,  —  og  dog  ville  resultatet  sik- 
kert blive  det  samme,  thi  det  er  den  store  fare  ved  livet  —  faktisk 
den  største  —  at  man  glider  ind  i  en  ligegyldighedens  atmosfære, 
der  får  os  til  at  spilde  vore  kræfter  og  anstrengelser  på  opgaver  og 
problemer,  der  ikke  rækker  ud  over  graven. 

Som  borgere  i  Guds  rige,  ved  vort  medlemsskab  i  Guds  Kirke,  skulle 
det  være  en  let  sag  for  os  at  lægge  vort  liv  således,  at  vore  år  ikke 
blev  spildt  på  unyttige  opgaver,  der  ingen  værdi  har  for  Gud.  I  ste- 
det skulle  vi  ved  granskning  finde  ind  til,  hvad  Guds  plan  var  med 
at  sætte  os  her  på  jorden  og  leve  et  liv,  som  vi  helt  og  holdent  har  be- 
stemmelsesretten over.  Finde  frem  til  meningen  med  livet  og  lære  at 
udrette  det,  der  vil  være  os  til  gavn,  når  vi  kommer  på  den  anden 
side,  thi  det  vil  samtidig  lære  os,  at  skal  der  være  nogen  mening 
med  og  fornuft  i  tilværelsen  her  på  jorden,  så  må  der  også  være 
et  liv  efter  døden. 

Ved  at  finde  frem  til  denne  opfattelse,  vil  den  genealogiske  tanke 
også  være  åbenlys  for  os,  og  vi  vil  til  fulde  forstå  alt  det  arbejde, 
der  gøres  for  de  afdøde,  og  motiveringen  for  at  det  udføres.  Det  vil 
uvægerligt  give  vort  liv  indhold,  og  vi  vil  glædes  over  —  når  vi  ud- 
fører dette  arbejde  —  at  vi  ikke  har  spildt  vor  tid  —  har  ikke  levet 
vort  liv  forgæves,  men  har  fået  udført  noget,  der  gør  livet  rigt  for  os 
og  bringer  os  velsignelser,  der  vil  komme  os  tilgode  i  den  anden  til- 
værelse. 

Lad  os  da  i  det  nye  år  i  vore  planer  indlemme  ønsket  om  at  få  vort 
genealogiske  arbejde  gjort  færdigt,  så  vi  med  ro  og  tilfredshed  kan 
tage  andre  opgaver  op  til  løsning. 

På   hovedbestyrelsens   vegne:   Arthur   V.   Haun. 

Fra  missionsmarken 


Amager:  Søndag  aften  den  1.  november  1953  afholdt  Kvindelig 
hjælpeforening  sin  årlige  konference,  der  åbnedes  med  sang  og  der- 
efter bøn  ved  søster  Johanne  Nielsen.  Efter  at  sekretæren,  søster 
Kathinka  Andersen,  havde  opretholdt  funktionærer  og  kredslærer- 
inder, bød  præsidentinden,  søster  Karla  Andersen,  alle  hjertelig  vel- 
kommen og  talte  om  foreningens  arbejde  i  det  forløbne  år.  Efter  en 
trio  af  tre  unge  søstre,  søster  Kirsten  Lauridsen,  Hjørdis  og  Lis  Krogh, 
talte  søster  Valborg  Nielsen  på  en  opbyggende  måde,  gående  ud  fra 
forskellige  skriftsteder,  om  Kvindelig  hjælpeforening  —  et  verdens- 
søsterskab.  Sang  af  forsamlingen,  hvorefter  søstrene  Thora  Henrik- 
sen og  Karla  Andersen  oplæste  to  hyldester  til  vore  udenlandske  sø- 
stre. Efter  en  orgelsolo  ved  søster  Henny  Holmegaard  bar  tre  søstre 
deres  vidnesbyrd:  Jenny  Lauridsen,  Færøerne,  Kathinka  Andersen 
og  vort  yngste  medlem,  Kisten  Lauridsen.  Til  slut  havde  tre  brødre 
ordet,  Orla  Rasmussen,  Martin  Thomsen  og  ældste  Victor  Fonnes- 
beck,  der  alle  roste  Kvindelig  hjælpeforenings  arbejde.  Aftenen  slut- 
tede med  en  sang  og  bøn  ved  søster  Frida  Bisbjerg.  Alle  følte,  at 
Guds  Ånd  havde  været  nærværende.  Tilstede  32.  K.  A. 

Amagerr  Lørdag  aften  den  14.  november  afholdt  Kvindelig  hjæl- 
peforening bazar.  Dette  var  muligt,  fordi  søstrene  havde  den  gode, 
hjælpsomme  ånd,  så  de  kunne  forarbejde  smukke  ting  og  skænke  os. 
Vi  havde  først  et  forprogram  med  sang  og  musik,  derefter  en  kort 
auktion  over  nogle  af  søstrenes  smukke  arbejder.  Der  var  god  søg- 
ning og  salg  ved  bordet  med  resten  af  de  forskellige  ting,  og  også 
ved  boldspil,  pilekast,  fiskedam  og  isbod  gik  det  fint.  Salget  af  for- 
skellige desserter,  som  søstrene  havde  medbragt,  gjorde  også  sit  til, 
at  vi  havde  en  god  og  festlig  aften,  der  indbragte  et  pænt  overskud. 
Tilstede  127.  K.  A. 

Amager:  Den  24.  oktober  1953  afholdt  Amager  gren  i  Københavns 
grens  kirkebygning  på  Priorvej  en  amatøraften  af  den  gode,  gamle 
slags  med  optræden,  sang  og  utallige  fine  sketches,  kort  sagt  en  aften 
med  fest  og  humør  i. 

Kvindelig  hjælpeforening  bidrog  til  aftenens  sukces  ved  at  servere 
lækre  desserter.  Aftenen  nåede  sit  højdepunkt,  de  præmierne,  en  stor 
æske  chokolade,  for  den  bedste  præstation  (efter  publikums  skriftlige 
afstemning)  af  broder  Orla  Rasmussen  blev  overrakt  til  Jørdis  og  Kir- 
sten, der  er  henholdsvis  13  og  12  år  gamle,  for  deres  storartede  frem- 
førelse af  sangen  »Violer  til  Mor«,  hvor  de  på  gribende  måde  gengav 
de  kærlighedens  rene  linier,  som  findes  i  denne  smukke  sang. 

Aftenen  sluttede  med  dans  og  blev  en  storartet  sukces  for  Amager 
gren. 

Der  var  ialt  ca.  200  tilstede,  og  aftenen  sluttede  kl.  23,30  med  bøn 
ved  broder  Erik  Jensen. 

Vi  siger  alle,  der  medvirkede  til  aftenens  sukces,  en  hjertlig  tak. 

V.  S. 

Aarhus:  Thanksgiving  Day,  som  er  den  sidste  torsdag  i  november 
måned,  kom  lidt  sent  i  Aarhus  denne  gang,  men  vi  havde  en  god 
Thanksgiving  fest.  Alle  de  missionærer,  der  arbejder  i  Aarhus  distrikt, 
samledes  i  Aarhus  lørdag  den  28.  november  for  at  fejre  den  amerikan- 
ske helligdag. 

Tilfældigvis  var  den  28.  november  også  distriktspræsident  S.  LaVar 
Christensens  og  hustrus  36-års  bryllupsdag,  så  den  ene  begivenhed 
satte  kulør  på  den  anden.  Der  var  endda  nogle,  som  efter  den  dejlige 
danske  skik,  havde  blomster  med  for  at  ønske  broder  og  søster  Chri- 
stensen »til  lykke«. 

Fjorten  missionærer  satte  sig  til  bords  for  at  nyde  den  amerikanske 
Thanksgiving  middag,  og  med  gaflen  i  hånden  og  med  utålmodig  appe- 
tit standsede  de  længe  nok  til  at  få  taget  et  billede.  Kartoffelmosen 
fangede  lyset,  men  derefter  nød  vi  alle  den  dejlige  middag.  Der  var 
god  mad  og  godt  selskab!  S.  L.  S. 


Thanksgiving  Day  fejres  i  Aarhus. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

DA 


AMAGER: 

10.  oktober: 

Vagn  Hans  Christensen,  døbt 
af  ældste  Victor  Fonnesbeck, 
håndspålæggelse   af  samme. 

Hanne  Rigmor  Christensen, 
døbt  af  ældste  Victor  Fonnes- 
beck, håndspålæggelse  af  sam- 
me. 

Lis  Elli  Eilertsen,  døbt  af  æld- 
ste Victor  Fonnesbeck,  håndspå- 
læggelse af  missionspræsident 
Junius    M.    Sorensen. 

8.   november: 

Søren  Roald  Jakobsen,  døbt 
af  ældste  Victor  Fonnesbeck, 
håndspålæggelse  af  ældste  Er- 
nest Anton  Jensen. 

Max  Nørup  Nielsen,  døbt  af 
ældste  Victor  Fonnesbeck,  hånds- 
pålæggelse   af    samme. 


B 

KØBENHAVN: 

1.   november: 

Christian  Ringheim,  døbt  af 
Erik  Jensen,  håndspålæggelse  af 
ældste  Ernest  Anton  Jensen. 

Egon  Frode  Arendahl  Andre- 
assen, døbt  af  Harry  Petersen, 
håndspålæggelse  af  Aage  Th. 
Stilling. 

AARHUS: 

3  1.    oktober. 

Henning  Peter  Baisner,  døbt  af 
ældste  S.  LaVar  Christensen, 
håndspålæggelse  af  samme. 

HORSENS: 

3  1.    oktober: 

Hans  Jørgen  Sørensen,  døbt  af 
ældste  S.  LaVar  Christensen, 
håndspålæggelse  af  Ejnar  Due 
Jensen. 


Vi  ønsker  de  nye  søskende  hjertelig  til  lykke  og  velkommen  i  Kir- 
ken! 

Ordinationer: 

Odense:  18.  oktober:  Erik  Herluf  Andersen  ordineret  til  ældste 
af  missionspræsident  Junius  M.  Sorensen. 

Jesper  Birch  Nielsen  ordineret  til  diakon  af  ældste  Ernest  Anton 
Jensen. 

Aalborg:  29.  november:  Eli  Thorlak  Hansen  ordineret  til  diakon 
af  Th.  Therkildsen. 

Albert  Johannes  Andersen  ordineret  til  diakon  af  Anton  Falden. 

København:  22.  november:  Jørgen  Ringheim  ordineret  til  lærer 
af  Paul  Jakobsen. 

Felix  Edward  Jensen  ordineret  til  præst  af  Erik  Jensen. 

Gustav  Olsen  ordineret  til  lærer  af  Aage  Th.  Stilling. 

Julius  Nicolai  Madsen  ordineret  til  lærer  af  ældste  Ernest  Anton 
Jensen. 

Flemming  Hall  ordineret  til  lærer  af  ældste  Ernest  Anton  Jensen. 

29.  november:  Olaf  Emilé  Hoffmann  Larsen  ordineret  til  lærer  af 
ældste  Ernest  Anton  Jensen. 

Jørgen  Hoffmann  Larsen  ordineret  til  diakon  af  Aage  Th.  Stilling. 

Dødsfald: 

Frederikshavn:  Søster  Petra  Kristiane  Petersen  døde  den  23.  no- 
vember 1953,  78  år  gammel.  Æret  være  søster  Petersens  minde! 

Velsignelser: 

Herning:  25.  oktober:  Fritz  Kovaltsenko  og  Minna  Margith  Over- 
gaard Kovaltsenkos  søn,  John  Kovaltsenko,  velsignet  af  ældste  S. 
LaVar  Christensen. 

Horsens:  1.  november :Hans  Jørgen  Sørensen  og  Milred  Inge 
Jensen  Sørensens  datter,  Ella  Sørensen,  velsignet  af  ældste  Figat  H. 
Breum. 

Kristian  Pedersen  og  Inge  Marie  Ottosen  Pedersens  datter,  Lissy 
Grethe  Pedersen,  velsignet  af  Ejnar  Due  Jensen. 

Emigrationer: 

Fredericia:  Den  11.  november  emigrerede  Jacob  Weisenberg,  Vi- 
beke Sigersted  Weisenberg,  Anni  Dorthe  Weisenberg,  Thorkild  Wei- 
senberg og  Kirsten  Weisenberg  til  Draper,  Utah. 

Aalborg:  Den  15.  november  1953  emigrerede  Niels  Christian  Lin- 
qvist Jensen  til  Maywood,  Californien. 

Den  22.  november  1953  emigrerede  Mary  Elvine  Jacobsen  Jensen  til 
Chicago,  Illinois. 

København:  Den  24.  november  emigrerede  Felix  Edward  Jensen 
til  Payette,  Idaho. 

Horsens:  Den  26.  november  emigrerede  Kathrine  Ingeborg  Søren- 
sen til  Tempe,  Arizona. 

Missionærankomster: 

Den  31.  oktober  blev  søster  Grete  Leed  kaldet  som  lokalmissionær 
i  Horsens  gren. 

Den  16.  november  1953  er  følgende  missionærer  ankommet  til  den 
danske  mission: 

Søster  Vodas  Nielsen  fra  Riverside,  Californien,  beskikket  til  at 
arbejde  i  Aarhus. 

Søster  Karin  Ingeborg  Aronson  fra  Mazenod,  Sask.,  Canada,  be- 
skikket til  at  arbejde  på  missionskontoret  i  København. 

Gary  Lorenzo  Jensen  fra  Sacramento,  Californien,  beskikket  til  at 
arbejde  i  Kobenhavn. 

Blayne  Parley  Jensen  fra  Boise,  Idaho,  beskikket  til  at  arbejde  i 
København. 

Charles  Henry  Madsen  jr.  fra  Price,  Utah,  beskikket  til  at  arbejde 
i  Aalborg. 

Wayne  Hiram  Hansen  fra  Lago,  Idaho,  beskikket  til  at  arbejde  i 
Aalborg. 

Floyd  Aldon  Nelson  fra  Santaquin,  Utah,  beskikket  til  at  arbejde 
i   Hjorring 

Grete   Leed. 


Vodas  Nielsen.  Karin  Ingeborg  Aronson. 


Gary  L.  Jensen. 


Blayne  P.  Jensen.  Charles  H.  Madsen  jr. 


Wayne  H.  Hansen.  Floyd   A.   Nelson. 

Vi  byder  de  nye  missionærer  hjertelig  velkommen  til  den  danske 
mission. 

Missionærforflyttelser: 

20.  november:  William  J.  Murri  fra  Hjørring  til  Aalborg. 
20.  november:  Lucille  Hallam  fra  København  til  Aarhus. 

Missionæraf  løsninger: 


Den  1.  december  1953  blev  søster  Phyllis  M. 
Aagard  fra  Burlington,  Wyoming,  hæderlig  af- 
løst fra  sit  arbejde  i  den  danske  mission  efter 
sidst  at  have  arbejdet  i  København. 


